Republika / Komentari / Duškova mama od snajkine bruke ne izlazi iz kuće!\nčetvrtak, 31. 1. 2019.| 11:57\nNakon što je pukla bruka ne samo u regionu već i van granica naše zemlje o preljubi Jelene Karleuše, novinari su odlučili da posete komšije njenog supruga Duška Tošića u Orlovatu.\nnebitan31. januar 2019. u 13:05\nDobila i Srbija svoju Cicolinu, kako vidim jos ce i u politiku da se ugura. Sacuvaj nas Boze od ovih starleta i striptizeta. Sodoma i Gomora.


Klimatski aktivisti u Holandiji: „Potrebna nam je nada kroz delovanje” · Global Voices na srpskom\nPreveo/-la (es) byGabriela García Calderón Orbe\nPrevod objavljen 31/10/2019 16:55 GMT\nPročitajte članak na Italiano, Español, Esperanto , English\n„Nikada ranije nisam učestvovala u aktivizmu. Toliko verujem u ovo da sam spremna da se žrtvujem.”. Lejla Grej, klimatska aktivistkinja.\n„Većina političkih promena desile su se kao rezultat velikog broja protesta. Protest je učinio današnji način življenja mogućim”. Džonatan Leget, klimatski aktivista.\n„Kako možemo da se pobrinemo za to da na kraju imamo zdravu i pravu planetu na kojoj bismo živeli naše oslobođene živote?”. Talisa Soto, klimatska aktivistkinja.\n“Vi od nas tražite nadu? Kako se usuđujete”. Greta Tunberg pričala je sa besom i strašću o hitnosti svetskih lidera da što pre preduzmu radnje povodom klimatske vanredne situacije. Ona nije prva mlada osoba koja zahteva akciju, ni prvi aktivista. Jedna je od mnogih. Već decenijama nas aktivisti i naučnici upozoravaju na uticaj industrijalizacije i konzumerzma na ekosistem. Ali je Gretina generacija ona koja će i proći kroz te klimatske promene.\nPre samita o klimatskim promenama u Ujedinjenim nacijama, u celom svetu, ljudi su se pridružili studentima koji protestuju tražeći akciju za klimatske promene. Za ovaj članak, razgovarala sam sa troje klimatskih aktivista u Holandiji o njihovim aktivnostima i motivaciji.\n“Nikada nisam mislila da ću biti spremna na to da me uhapse. Ali sada jesam”\nLejla Grej govori šest jezika. Glumica je imigrirala je u Holandiju iz Ujedinjenog Kraljevstva. Ranije je osećala da ima mnogo osoba koje rade na rešenjima za klimatske promene, tako da ona nije morala da brine:\nProšla sam kroz period kada sam mislila da drugi rade na klimatskim promenama, tako da ja to nisam morala. A onda su došli požari u Indoneziji, 2015. Ljudi su šetali sa maskama za kiseonik. Deca su evakuisana.\nLejla je otkrila da je proizvodnja palminog ulja bila jedna od ključnih faktora u požarima. Osetila je da je očigledno bilo potrebno zahtevati od Evropske Unije da obustavi uvoz palminog ulja.\nKad bi bar bilo tako jednostavno.\nUmesto toga, Lejla je shvatila da bi ukinuti palmino ulje značilo zameniti ga nečim što bi verovatno bilo jednako štetno:\nNije tako jednostavno kao kada izbacimo nešto iz upotrebe. Zamena nije rešenje. Na Globalnom severu treba da smanjimo upotrebu.\nGodine 2018, počela je da prati aktivnosti pokreta Extinction Rebellion (XR) u Ujedinjenom Kraljevstvu. Njihove taktike i strast su joj se obratili: „Bila sam zadivljena što vidim toliko ljudi, uključujući i mlade mame, koji su govorili „toliko se bojim za budućnost da sam spreman da idem u zatvor da bih postigla promenu””.\nNašla se sa grupom XR u Holandiji i priključila im se. „Nikada ranije nisam učestvovala u aktivizmu. Toliko verujem u ovo da sam spremna da se žrtvujem. Nikada nisam mislila da ću biti spremna na to da me uhapse. Ali sada jesam”.\n“…imamo duplo veću šansu da uspemo”\nStudent univerziteta Džonatan Leget, pirdružio se pokretu Extinction Rebellion iz razloga sličnih Lejlinim:\nIskreno, potpuno sam prestravljen pravcem u kom se krećemo, i nedelovanjem vlade.\nKao student klimatskih promena, posebno je zabrinut.\nGodine 1990, Ujidenjene nacije su tvrdile da treba da zaustavimo zagrevanje na temperaturi od 1 stepena Celzijusa. Sada smo na 1.1. Međunarodni panel za klimatske promene – IPCC navodi da je 1.5 apsolutni maksimum.\nDžonatan dodaje da su ovi brojevi približna procena.\nDžonatan Leget na protestu za klimatske promene, 27. septembra u Hagu. Fotografija iskorištena uz dozvolu.\nZa razliku od Lejle, Džonatan je deo aktivizma na drugi način, od malena. Neka od njegovih prvih sećanja vezanih za proteste su ona sa protesta protiv rata iz 2003. godine u Londonu, na kom je bio na ramenima roditelja koji su aktivisti. Tvrdi da je apetit za aktivizmom slabiji u Holandiji nego u Ujedinjenom Kraljevstvu, gde je rođen.\nProblem je što u Holandiji, za razliku od Ujedinjenog Kraljevstva, trenutno ne postoji snažna kultura protesta. Ovo nam može ići u korist, zato što možemo da smislimo nove načine da protestujemo. To nam, donekle, daje slobodu da budemo kreativniji.\nPostoji još jedna prednost, kako kaže Džonatan:\nČinjenica da imamo dva glavna grada, Amsterdam i Hag, znači da imamo duplo veću šansu da uspemo.\nPitao sam Džonatana da li ga ljuti to što prethodne generacije nisu uradile nešto više povodom klimatskih promena.\nSa jedne strane, da. Ali znam da je bilo drugih problema sa kojima se trebalo suočiti. I znam da je postojala jedna kampanja osmišljena da baci sumnju na klimatske promene. Tako da, iako sam ljut što se nismo ranije suočili sa tim, nisam ljut na celu generaciju. Ljut sam na osobe koje su namerno doveli druge u zabludu i postarali se da problemu klimatske promene ne pristupi ranije.\n„Šta znači dekolonizovati klimatski pokret?”\nTalisa Soto je član i osnivač udruženja Climate Liberation Bloc (CLuB). Počela je da se bavi aktivizmom socijalne pravde na univerzitetu. U isto vreme je predavala politiku klimatskih promena.\nŠto sam se više bavila aktivizmom u socijalnoj pravdi, shvatila sam da će klimatske promene uticati najpre i najnesrazmernije na ljude koji su najviše pogođeni kolonijalizmom i marginalizacijom. Zapitala sam se, kako možemo da se pobrinemo za to da na kraju imamo zdravu i pravu planetu na kojoj bismo živeli naše oslobođene živote?\nTalisa je počela da postavlja izazove klimatskim aktivistima u Holandiji.\nTalisa Soto na jednom protestu. Slikao Aleks Bleu. Iskorišteno uz dozvolu.\nŠta znači dekolonizovati klimatski pokret? Kako je to gledati na krizu kao na rezultat 500 godina kolonijalizma i kolonijalnog kapitalizma i pljačke resursa? Klimatsko vanredno stanje nije vezano samo za budućnost. Ono već postoji za veliki deo svetske populacije.\nBilo je teško postaviti izazov tradicionalnim klimatskim aktivistima, dodaje Talisa.\nMi, [CLuB], pokušavamo da pokažemo ledenu santu ispod govora o klimatskim promenama i da radimo sa grupama koje se bave feminizmom i antirasizmom, i da onda to vratimo na tradicionalni klimatski pokret. I dobili smo povratnu reakciju u Holandiji. Retko grupe ne kažu klimatska pravda. Retko grupe ne prepoznaju sistematičnu prirodu klimatskih promena.\nPonekad, rad emocionalno iscrpi Talisu i toliko je izmori da ne može da učestvuje.\nTeško je objasniti kolegama da treba da se usredsrede i na rasizam i na mačizam. To je veliki emocionalni napor.\nMeđutim, trud se isplatio. Chihiro Geuzebroek, takođe osnivač CLuB-a, postala je poznat govornik kilmatskog pokreta u Holandiji. Rad CLuB-a priznale su tradicionalnije organizacije. Aktivisti stare škole se slažu da je potrebno fokusirati se na socijalna pitanja i potvrđuju da marginalne populacije treba da se skoncentrišu na celokupan klimatski aktivizam.\nOvaj mali uspeh znači da Talisa može da promeni fokus svog aktivizma.\nSada želimo da radimo više sa marginalnim ljudima unutar pokreta, a ne da se fokusiramo na mejnstrim. Sada dosta radimo sa homoseksualcima i ljudima različite boje kože.\n„Potrebna nam je nada kroz delovanje”\nTalisa, Lejla y Džonatan su pronašli način da pretoče svoju brigu za budućnost u akciju. Džonatan kaže „potrebna nam je nada kroz delovanje”:\nPotrebna nam je nada kroz delovanje. Većina političkih promena desile su se kao rezultat velikog broja protesta. Protest je učinio današnji način življenja mogućim. Iskreno, samo se nadam da neće biti prekasno. Ohrabruje me brzina kojom se klimatski pokret širi. Pogledajte školske štrajkove i koliku su veličinu dostigli. Baš nedavno je OPEK potvrdio da su školski štrajkovi najveća pretnja naftnoj industriji. Svi izvršni direktori raznih kompanija slušaju pitanja svoje dece: zašto moji drugovi štrajkuju? I šta da im odgovorite?\nJoš protesta i pobune građana da bi se skrenula pažnja na klimatsku krizu održalo se je 7. oktobra 2019. Mnogo grupa i ljudi su deo ovoga, uključujući XR u Holandiji. Protestovali su ispred Rajksmuzeuma u Amsterdamu i na drugim mestima.


Category Archives: Skandinavska kulturologija\nFebruary 8, 2021 Ulmawen\nArheološko udruženje Jorka planira da organizuje veliki online vikinški festival 15. februara. Naime, tradicionalni godišnji šestodnevni vikinški festival ovog udruženja otkazan je zbog pandemije. Umesto toga, ove godine će posetioci iz celog sveta moći da prisustvuju virtuelnim turama Vikinškog centra Jorvika.\nGaret Henri iz ovog udruženja kaže da je nemoguće zameniti festival koji se održava poslednjih 35 godina, ali da će uprkos tome virtuelni posetioci moći da uživaju u „najambicioznijem do sada” live streamu serije događaja koji će se održati u Vikinškom centru Jorvika.\nHenri dodaje da većina online događaja ovog tipa podrazumeva statične kamere sa prikazom od 360 stepeni i fiksne lokacije koje posetioci mogu da „posete”. Međutim, vikinški festival se zasniva na inovativnom konceptu. Po rečima Henrija, „u saradnji sa lokalnom kompanijom Vidaveo, udruženje radi na jedinstvenom prikazu vikinškog Jorka. Koristeći mobilni telefon ili tablet, posetiocima će biti omogućeno da se pridruže „vremenskim kapsulama” sa lokalnim vikinškim vodičem Fastulfom i dožive autentične zvuke i prizore Kopergejta iz X veka. Jedina stvar koju ne možemo da dočaramo su zvuci.”\nOvogodišnja tema je bazirana na konceptu þinga. U program je uključeno i gostovanje popularnih autora knjiga za decu Kreside Kauel, Frančeske Simon, Hilari Robinson, Dejvida Mekfejla, Roberta Dž. Harisa i Pola Tilerija IV koji će čitati odlomke iz svojih knjiga na temu vikinga.\n„Dva najveća događaja za prikupljanje sredstava (fundraiser) su Veče sa Ejnarom Selvikom [frontmenom Wardrune], koji je postao svetska atrakcija, i Veče degustacije medovače u saradnji sa Lancashire Mead Company, gde će učesnici moći da poruče uzorke medovače koja će im biti dostavljena na kućnu adresu, a potom i dobiju ekspertsko vođenje kroz proces pripreme medovače.”\nKarte se mogu kupiti ovde.\nArheološko udruženje JorkaEinar Selviknordijska mitologijaVikinški centar Jorvikavikinški festival\nJune 27, 2020 Ulmawen\nNorveška je u petak 26. VI 2020. godine započela ekskavaciju broda Jelestad – prvi projekat te vrste u više od sto godina. Očekuje se da će projekat trajati pet meseci.\nPodsetimo, Jelestad [Gjellestad] su locirali arheolozi sa norveškog Instituta za istraživanje kulturnog nasleđa (NIKU) u Ostfoldu u Norveškoj, sada već daleke 2018. godine. Arheolozi su koristili georadar koji je izradio Ludvig Bolcmanov institut za arheološku prospekciju i virtuelnu arheologiju (LBI ArchPro).\n„Budući da je do sada iskopana samo nekolicina vikinških brodova, Jelestad će imati ogroman uticaj na razumevanje tematike, a takođe će pružiti bitne podatke potrebne za razumevanje date istorijske ere u celini”, kaže arheolog Knut Poše sa norveškog Instituta za istraživanje kulturnog nasleđa.\nMinistar kulture Norveške dodaje da je otkriće Jelestada od „nemerljive nacionalne i međunarodne važnosti.”\nInače, pre otkrića Jelestada, znalo se za samo tri dobro očuvana vikinška broda: Gokstad, Useberg i Miklebust, koji su locirani u Norveškoj pre više od jednog veka.\nGjellestadJelestadjelestad brodJellestad ship\nMay 12, 2020 Ulmawen\nNorveška vlada je potvrdila da će odvojiti značajne sume novca za iskopavanje vikinškog broda Jelestad (Gjellestad). U pitanju je prva ekskavacija vikinškog broda u poslednjih 100 godina.\nUprkos velikim troškovima uslovljenim trenutnom pandemijom, vlada je najavila da je odvojila 15.6 miliona norveških kruna (1.5 američkih dolara) u ovu svrhu.\nBrzina iskopavanja je ključna\nIako je brod Jelestad pod zemljom više od 1,000 godina, brzina iskopavanja je ključna. Norveški ministar za klimu i životno okruženje, Sveinung Rotevatn, kaže da brod treba da bude iskopan što pre. Naime, arheolozi su u januaru otkrili da su drvo od koga je brod napravljen napale gljivice.\n„Sada znamo više o lošem stanju u kome se brod nalazi. Brzina iskopavanja je ključna”, kaže Rotevatn i dodaje da je to razlog zašto je novac za ekskavaciju odvojen sada, uprkos nepovoljnim uslovima.\nArheolozi žele da započnu projekat u junu, ali prvo moraju da sačekaju da parlament usvoji revidiran budžet. Rotevatn kaže da se nada da će iskopavanje početi što pre je moguće.\nJelestad: Izuzetno otkriće\nJelestad i njegovo okruženje istražuju se od kada je brod prvi put lociran, krajem 2018. godine. Ovaj zajednički projekat okruga Viken i norveškog Muzeja kulturne istorije otkrio je ostatke zgrada i humke zarasle u rastinje.\nIako je georadar pokazao sliku broda, nejasno je koliko je on očuvan. 2019. godine, arheolozi su pronašli neoštećenu kobilicu i potvrdili dendrohronologijom da brod datira iz Vikinškog doba.\n„U kontekstu pređašnjih otkrića u okolini Oslofjorda, i lokacija i oblik broda ukazuju na Vikinško doba”, kaže Knut Paasche, direktor odeljka za digitalnu arheologiju NIKU-a (Norveški institut za istraživanje kulturnog nasleđa).\nNa osnovu preliminarnih otkrića, smatra se da brod datira iz perioda između 603. i 724. godine. Vođa projekta Christian Løchsen Rødsrud kaže da je bilo teško odrediti tačan vremenski period, ali da brod najverovatnije potiče iz ranog perioda Vikinškog doba.\nPodsetimo, pre otkrića Jelestada, znalo se za samo tri dobro očuvana vikinška broda: Gokstad, Useberg i Miklebust, koji su locirani u Norveškoj još odavno.\nApril 20, 2020 Ulmawen\nMadman Films je objavio novi trejler za danski film „Valhala” (Valhalla) u režiji Fenara Ahmada. Film je premijerno prikazan u Danskoj još prošle godine, a u ostatak sveta stiže tek 2020. godine. Film je inspirisan istoimenim stripom Petera Madsena, koji je zabavnog karaktera. Film je, pak, snimljen u nešto mračnijem izdanju i prati avanturu vikinške dece Roskve i Tjalfea sa Torom i Lokijem na putu od Midgarda do Valhale. Film je rezultat koprodukcije Profile Pictures, Nordisk Filma i Netop Filmsa.\nUloge: Roland Møller, Salóme Gunnarsdóttir, Lára Jóhanna Jónsdóttir, Ali Sivandi, Jacob Lohmann, Patricia Schumann, Andreas Jessen i Stine Fischer Christensen\nApril 18, 2020 Ulmawen\nRatnik koji je bio žena: predavanje Šarlote Hedenstierne-Džonson održano na Američkom arheološkom institutu na godišnjem okupljanju ove istitucije 12. marta 2019. godine\narheologijaBirkagrobnica Bj 581viking\nNordijska kosmogonija, Skandinavska kulturologija\nPivo na vikinški način\nKada je Geir Grenesbi, arheolog pri Muzeju norveškog univerziteta nauke i tehnologije, pronašao nagorelo kamenje na 24 farme u centralnoj Norveškoj, isto je dato na karbonsko datiranje kojim je utvrđeno da je ono Norvežanima služilo za spravljanje piva.\n„Ovog kamenja je mnogo, a nađeno je na većini starih farmi”, kaže Grenesbi.\nOn je fasciniran istorijom norveških farmi, a za to ima i dobar razlog. Naime, većina arheoloških nalaza iz Vikinškog doba potiče iz humki, a većina srednjevekovnih nalaza – sa iskopavanja, kaže Grenesbi.\n„Prosto rečeno, norveške farme izgrađene su na ogromnom izvoru blaga koje datira od 600 godine n.e. naovamo”, dodaje Grenesbi. „Zato sam počeo da radim iskopavanja „na sitno” kako bih razaznao različite kulturološke slojeve. O kamenju sam morao da napišem reč-dve, zato što ga ima mnogo.”\nGrenesbi nije prvi koji je govorio o nagorelom kamenju sa farmi u centralnoj Norveškoj. Ta čast pripada sociologu-pioniru Ejleru Sundtu, koji je zabeležio šta mu se desilo na farmi u Hedmarku 1851. godine. On je naveo da je u šetnji naišao na farmera koji je stajao pokraj gomile čudnog, malog kamenja.\n„Čemu služi ovo kamenje? ”, upitao je Sundt.\n„Za spravljanje piva”, odgovorio mu je farmer. „Korišćeno je u doba kada nisu postojali gvozdeni lonci. ”\nSundt je zabeležio da je ovakvo kamenje našao na većini farmi. Svaki put kada je pitao ljude čemu služe dobijao je isti odgovor: kamenje je služilo za kuvanje. Grejano je do usijanja, a potom ubacivano u drvene lonce da zagreje njihov sadržaj. Sundt dalje piše da je ovog kamenja toliko mnogo da su mnoge kuće izgrađene na slojevima odbačenog kamenja.\nArheolozi koji su vršili istraživanja na ovim farmama u skorije vreme navode iste podatke. Jedan arheolog je u osamdesetim godinama prošlog veka prilikom iskopavanja na farmi Steinšer [Steinkjer], severno od Trondhejma, pronašao sloj nalaza dubok više od jednog metra, koji je mahom bio sačinjen od nagorelog kamenja.\nGrenesbi je lično iskopao više od 700 kubnih metara kamenja na delu farme u Ranhejmu, takođe severno od Trondhejma. On je takođe otkrio da 71% nalaza sa 24 farme čini – nagorelo kamenje.\nIzgnanstvo zbog piva\nNema ničega neobičnog u tome što su Vikinzi spravljali pivo na ovaj način. Grenesbi podseća da je kuvanje uz pomoć vrelog kamenja takođe bio običaj u Finskoj i Engleskoj kao i među baltičkim narodima. Ta tradicija još uvek se očuvala u Nemačkoj, gde se ponegde i danas može naći pivo „spravljeno na kamenju”.\nGrenesbi smatra da ovoliki broj kamenja koji je pronađen na farmama naglašava kulturnu vrednost piva, koje se tradicionalno ispijalo tokom socijalnih i religijskih praznovanja.\nNa primer, Gulating [Gulaþing], preteča norveškog parlamenta koji se sastajao od 900. do 1300. godine, propisivao je do detalja kako pripremati pivo i u kojim prilikama ga valja konzumirati.\nTako je, na primer, Gulating propisao da trojica farmera imaju da zajedno spravljaju pivo koje je potom valjalo blagosiljati. Onaj ko ne bi pripravio pivo tri godine zaredom morao je da daruje jednu polovinu farme vladiki, a drugu polovinu kralju, a potom da napusti zemlju. Samo veoma male farme bile su izuzete od ovog pravila.\nOno što je interesantno je da se nagorelom kamenju gubi trag oko 1500. godine, negde u vreme reformacije. Grenesbi smatra da ovo može i ne mora biti slučajnost. Jednako je verovatno da običaj ima veze sa dolaskom nove religije kao i sa sve učestalijom upotrebom gvozdenih lonaca.\nSvaki put kada bi usijani kamen bio ubačen u hladnu tečnost, on bi napukao. Nakon nekoliko upotreba, kamenje bi postalo premalo za dalju upotrebu, pa su ih pivari bacali na gomilu.\nTo takođe ukazuje na to da gusti nalazi ovog kamenja kriju i dodatne artefakte, kao što su tegovi za vez, perle i životinjske kosti. Ovo je još jedan razlog zašto je nalazište toliko značajno.\n„Arheolozi uvek nalaze ovakve slojeve, ali se njima do sada nije pridavao veliki značaj”, kaže Grenesbi i dodaje da oni „predstavljaju arhivu perioda od Vikinškog doba do srednjeg veka, pa ih valja podrobnije istraživati. ”\nUzgred, Grenesbi je napisao knjigu o svojim saznanjima, “The Agrarian Life of the North: 2000 BC to AD 1000: Studies in Rural Settlement and Farming in Norway”.\nFebruary 19, 2019 Ulmawen\nKrajem 2018. godine, arheolozi sa norveškog Instituta za istraživanje kulturnog nasleđa (NIKU) otkrili su vikinški brod i veliki broj humki i kuća u Ostfoldu [Østfold], Norveška. Arheolozi su koristili georadar koji je izradio Ludvig Bolcmanov institut za arheološku prospekciju i virtuelnu arheologiju (LBI ArchPro).\nVođa projekta, arheolog Lars Gustavsen otkrio je za Forbes da je u pitanju otkriće od izuzetnog značaja.\n„U pitanju su goleme grobnice, a otkriven raspon je veoma značajan. Brod privlači veliku pažnju javnosti, ali on je samo mali deo velike grobnice. Na osnovu dosadašnjih saznanja, već sada možemo da kažemo da je ova oblast bila veliki centar moći tokom Vikinškog doba”, kaže Gustavsen.\nPostoji mogućnost da se javnosti dozvoli pristup lokalitetu, ali njegova budućnost je i dalje neizvesna. Pošto trenutna istraživanja budu privedena kraju, sudbinu projekta odlučiće savet Ostfolda i Direktorat za kulturno nasleđe.\nNovember 7, 2018 Ulmawen\nProjekat Univerziteta Upsale „Norse World” dostupan je online. Zamišljen je kao interdisciplinarni resurs namenjen istraživačima i studentima skandinavistike. „Norse World” objedinjuje srednjevekovne izvore iz Danske i Švedske, koji su sada dostupni besplatno svima. Materijali NISU prevedeni na engleski jezik, već su raspoloživi u originalu.\nProjekat je finansirala Švedska fondacija za humanitarne studije i socijalne nauke, Riksbankens Jubileumsfond.


ODLUKA O PRIVREMENOM ZATVARANJU POSLOVNICE I RADU U KUĆNIM USLOVIMA\ntravelklubsrbija@gmail.com011/3281-947, 065/8089-351rad.danom: 10h-18h; subotom: 10h-15hStrahinjića bana 2, BeogradOpšti uslovi putovanjaLicenca OTP 248/2020\nPRVI MAJ / 1. MAJ\nSRBIJA I CG\nMORE I KULTURA (EVROPA)\nIZLETI I BALKAN TURE\nIZLETI SRBIJA I REGION\nBALKAN TURE / EX-YU\nODLUKA O PRIVREMENOM ZATVARANJU POSLOVNICE I RADU U KUĆNIM USLOVIMA - Na osnovu preporuka i mera o proglašenju vanrednog stanja Vlade RS\nCENA: Emergency / SPECIJALNA PONUDA: 065 8089 351\npreuzmite program putovanja (pdf)\nBike&Travel doo-ogranak Travel Klub\nPredmet: ODLUKA O PRIVREMENOM ZATVARANJU POSLOVNICE I RADA U KUĆNIM USLOVIMA NA PREPORUKU VLADE RS\nU skladu sa Odlukom Vlade Republike Srbije o uvodjenju vanrednog stanja donosimo sledeću\nOd utorka 17. marta 2020 god poslovnica TA TRAVEL KLUB na adresi Strahinjića bana biće privremeno zatvorena. Na preporuku Vlade Republike Srbije zaposleni u agenciji radiće u kućnim uslovima, svakodnevno pratiti situaciju i uputstva nadležnih državnih organa i pružati podršku putnicima.\nDežurni broj za hitne slučajeve: +381 65 8089 351\nBike&Travel doo-TRAVEL KLUB\nJelena Žikić, direktor\nLoyality Travel Klub\nPopusti za grupe\nReportaže sa putovanja\nPonuda za subagente\nBicycle Belgrade Hostel\n@2017-2018 BIKE&TRAVEL DOO - License OTP 248/2020. All rights reserved.\nweb production and created by Mediaplan Beograd


Svjetski dan čišćenja u BiH obilježilo više od 2.000 vrijednih volontera – Bistro Bosno i Hercegovino!\n18. Septembra 2021. 5. Oktobra 2021. Senad\t0 Comments\nBosna i Hercegovina jedna je od 180 zemalja širom svijeta koja se terenskim volonterskim akcijama pridružila Svjetskom danu čišćenja, a “Let's Do It BiH”, u saradnji sa mnogobrojnim partnerima, udruženjima i pojedincima organizovao je akciju “Očistimo zemlju za 1 dan” na više od 30 lokacija širom zemlje.\nViše od 2.000 vrijednih volontera je uprkos kiši na različitim lokacijama naše države sakupilo velike količine otpada. Čistili su se parkovi, šetališta, školska dvorišta, riječna korita, ulice i ostale javne površine.\nZbog pogoršane epidemiološke situacije broj volontera u organizovanim akcijama čišćenja bio je ograničen, ali podsjećamo i sve one koji su sami čistili da i dalje mogu unijeti rezultate svojih individualnih akcija u formu na web stranici www.ugruke.com.\nEvropska unija kontinuirano podržava inicijative usmjerene na sprječavanje i smanjenje onečišćenja, boljeg upravljanja otpadom, pružanja podrške nadležnim tijelima u provođenju učinkovitih mjera.\nMnoge postojeće i buduće političke inicijative u okviru Evropskog zelenog plana pružaju evropski okvir i podršku u zaštiti okoliša širom Evropske unije i Bosne i Hercegovine.\n“Svi sportovi se odvijaju ili u vodi, ili u vazduhu ili na tlu. Agenda 2020+5 Međunarodnog olimpijskog komiteta jasno definira da se moramo permanentno i kontinuirano boriti za što čišći i bolji okoliš. Ono što je najvrijednije Olimpijskom komitetu su sportisti koji su se uvijek odazvali na ove pozive, pa smo ih mogli vidjeti na najljepšim mjestima koji se mogu očistiti, a to su Olimpijska borilišta. Svojim primjerom su pokazali da treba voditi računa o mjestu gdje živite i gdje se bavite sportom”, poručio je Generalni sekretar Olimpijskog komiteta BiH, Said Fazlagić.\nIako se Svjetski dan čišćenja pod ovim imenom pojavljuje od 2018. godine, “Let's Do It BiH” provodi terenske akcije čišćenja godinama, a današnjim provedenim akcijama obilježio je svoju jubilarnu desetu godišnjicu djelovanja.\nDonji Vakuf: Održan Kup BiH u mušičarenju →\nStoko sitnog zuba!\n13. Maja 2010. 5. Juna 2019. Senad\t3\n7. Marta 2013. 5. Juna 2019. Senad\t0


amortizer za Indesit WT82EX\n[ http://www.elitesecurity.org/t507239 ]\n[ dimges @ 19.10.2021. 22:32 ] @\nweš mašina s gornjim punjenjem, jako stara, od vremena dojč marke, amortizer je četvrtasti\nmašina nema barkodove, Made in Italy, model WT82EX .... T2001-08G\nniko nije imao u našim radnjama u Skopju ovakav, sliku sam poslao i u jedan servis i dobio odgovor da ne može da se nađe i takođe da ne preporučuju kombinacije jer karakteristika u njutnima mora biti ista\nDrugi servis mi tvrdi da će oni prilagoditi drugi amortizer ili ugraditi polovni , a to je glupost, a i traže mnogo para za polovne delove...\nSada je jedan amortizer praktično na NULA njutna, tako da mislim da ugradim noviji tip amortizera , INDESIT196002,\nmislim da su ušice iste, a proveriću gornji štraf je bio 10mm na originalu... jedino sam pogrešio u gužvi nisam izmerio rastojanje od centra do centra... ( imali smo problema i s četkicama, nismo uspeli naći niti četkice...)\nDali vredi da se proba s ovim amortizerom, Indesit 196002, par amortizera košta 11,5 eur, midlim da su 4 nogice iste ???\nprema ruskom web sajtu null\namortizer Indesit 196002 odgovara i za\nIndesit WT82EXP Indesit WT82EXP (91268680000) Indesit WT82EXP (91268680100) Indesit WT82EXP (91268680130) Indesit WT82TFR Indesit WT82TFR (91263790000)\ndali bi odgovarali amortizeri i za ovu staru Indesit WT82EX T20014-08G Made in Italy , manje prepravke nisu problem,\n[ test1234 @ 20.10.2021. 06:38 ] @\nStavi bilo koje ali nove, amortizere, i biće dobro. Mehaničke veze moraju biti čvrste, bez imalo “lufta”.\nČetkice su u poslednje vreme posebna priča, ima mnogo “falševa”, tako da ne znam šta da ti kažem.\nJa više ne menjam, četkice, komplet sa četkodrzačima već nosim kod viklera i tamo menjamo samo uloške pa onda ispitivanje na probnom stolu sa elektronikom od WA 61061, pošto je ona jako osetljiva i registruje svaku neispravnost.


CRVENO-BELI PLAN ZA LIGU ŠAMPIONA Zvezda vraća Boaćija!\nRičmond Boaći ponovo u Crvenoj zvezdi. Moguće je!\nCentarfor iz Gane je pred odlaskom iz Đijangsu Suninga jer je stigao Zapata iz Sampdorije, a kineski klub je zainteresovan da ga vrati u Srbiju na pozajmicu, piše "Sportski žurnal".\nŽeli i stručni štab Zvezde na čelu sa Vladanom Milojevićem sjajnog strelca opet u ekipi - sada su na potezu rukovodstva i procena odgovornih sa Marakane da li je kombinacija finansijski izvodljiva.\nBoaći je sada daleko skuplja varijanta za Crvenu zvzedu nego pre. Ne bi morala da plaća pozajmicu, ali bi imala obavezu da podeli sa Kinezima platu za centarfora. To je na godišnjem nivou oko milion evra.\nPraktično izvedeno, Crvenu zvezdu bi Boaći do kraja jesenjeg dela sezone koštao oko 500.000 evra. Sa jedne strane skupo, sa druge može da se ispostavi i jeftino jer je jasno ko se dovodi i koliko može da pruži. A na talonu je prihod od 20 miliona u slučaju plasmana u Ligu šampiona.\nCRVENO-BELI SE PRISEĆAJU VELIKE POBEDE Na današnji dan, Zvezda srušila Barselonu\nItalijan stiže, veliko pojačanje za Zvezdu! Fudbaler kog je Valensija platila OSAM MILIONA blizu “Marakane”


SK ASI-MUR / СК АСИ-МУР / CS IAS-AIT / UC ASI-IWA : Prvi maj - Dan za roštilj?\nPrvi maj - Dan za roštilj?\nUtorak 01. May 2007. [06:23:00 UTC] (2580 čitanja)\nPrvomajsko saopštenje Generalnog sekretarijata Anarho-sindikalstičke inicijative\nGodinama unazad na Prvi maj se peče roštilj i pije pivo. Svi su zaboravili šta se uopšte i slavi. Davne 1886, u Čikagu, policija je masakrirala radnike koji su se borili za osmočasovno radno vreme. Organizatori ovog štrajka – anarho-sindikalisti su uhapšeni i nakon nameštenog suđenja četvorica su obešena, jedan je ubijen u zatvoru dok je proces još trajao, a dvojca su osuđena na doživotnu robiju. Prvi maj obeležavamo u znak sećanja na sve koji su stradali u dugoj i mučnoj borbi za osmočasovno radno vreme i pravo na sindikalno organizovanje. Radnička borba i dalje traje, u Evropi su radna mesta sve manje sigurna. Radnici se zapošljavaju na neodređeno i mogu biti otpušteni u svakom trenutku. U zapadnoj Evropi je trenutno u toku velika kampanja protiv nesigurnosti radnih mesta, koju je započela anarho-sindikalistička internacionala - „Međunarodno udruženje radnika i radnica“.\nSrbija je pod Miloševićevim režimom razorena i osiromašena, a „demokrate“ su nas dotukle svojom tranzicijom. Obećali su nam nova radna mesta, a dobili smo otkaze. Obećali su nam bolji život, a srozali nas ispod granice siromaštva. I oni koji su zaposleni mogu biti otpušteni svakog trenutka, bez razloga i najave. Dokazani kriminalci i ratni profiteri su prvo upropastili pa onda pokupovali naše fabrike i firme, i postali su gazde i tajkuni. Ovi zločinci nastavljaju da se bogate preko svake mere, dali su nam bedne plate, produžili nam radno vreme, a cene su sve veće i veće. Radimo za njih da bi smo kupili kod njih. Reklamama i televizijom su nas naterali da želimo stvari koje ne možemo da imamo, samo da bi nam uvalili kredite koje ne možemo da vratimo. Sindikati su kupljeni i po pravilu su u dilu sa gazdom, rade protiv radnika. U privatnim firmama je zabranjeno bilo kakvo radničko organizovanje. Život nam se pretvorio u mračnu i monotonu svakodnevicu. Svaki dan isto – izrabljivanje, ponižavanje, trpljenje. Dosta nam je takvog života!\nKontrolu nad svojim životom možeš ostvariti samo kroz borbu za svoja osnovna prava – zaposlenje, veću platu, kraće radno vreme, besplatno obrazovanje i lečenje. Ne trebaju nam gazde, političari i ostali paraziti. Ne trebaju nam sindikalne birokrate.\nTrebaju nam anarhisti u fabrikama!\nTreba nam novi sindikalizam utemeljen na radničkim zborovima!\nTrebaju nam radnici i omladina na ulicama!\nTrebaju nam protesti, blokade i štrajkovi!\nTreba nam korenita promena društva!\nDrugačija vrsta sindikata!\n[ Vreme izvršavanja: 0.09 sekundi ] [ Korišćena memorija: 3.85MB ] [ 144 upita baze podataka ] [ GZIP Disabled ] [ Opterećenje servera: 0.33 ]


alibabina pećina dobrih nastavnika\nšta sadrži i čemu služi petnički resursni centar\nZavidna zbirka informacionih resursa i nastavne opreme, uz neograničeni pristup Webu na raspolaganju je svakodnevno svim zainteresovanim nastavnicima. U funkcionalno opremljenom prostoru očekuje vas desetak radnih mesta za grupni ili individualni rad i usavršavanje u okviru studijskih poseta. Besplatno, naravno.\nNa spratu Nastavnog centra IS Petnica, u okruženju dobro opremljene biblioteke i računarske sale, poput Alibabine pećine smešten je neveliki ali moderni Resursni centar za nastavnike, sa dragocenom rastućom zbirkom kvalitetnih stručnih i naučnih publikacija, časopisa, priručnika i školskih udžbenika iz više država uključujući one nastale iz počivše SFRJ. Pored tradicionalnih, papirnih izdanja, tu su i zbirke modernih medija: elektronskih časopisa i knjiga, folija, video materijali i filmovi, obrazovni računarski programi i multimedijska izdanja. Svi ovi resursi namenjeni su upravo nastavnicima posebno zainteresovanim za stručno usavršavanje in situ, dakle u IS Petnici. Ako želite da koristite Recentis, slobodno dođite – sami ili u grupi. Sasvim je dovoljno da nam se blagovremeno najavite, posebno ako vam odgovara dolazak vikendom ili neradnim danima.\nIako je Recentis prvobitno zamiŠljen kao mesto gde se gostujući predavači na petničkim seminarima mogu neometano pripremati za nastavu i eventualno dobiti neophodnu informacionu i tehničku podršku, ima već sedam godina kako je ovaj prostor evoluirao u funkcionalni stručni servis šire namene, za podršku svim a ne samo petničkim nastavnicima. Njegova današnja svrha jeste što efikasnija informaciona, materijalna i stručna podrška procesu nastave i učenja, uključujući obuku i trening, uz klasične medijatečke poslove prikupljanja, obrade, organizacije, čuvanja i davanja na korišćenje informacionih izvora, nastavnih materijala i opreme. Tokom ove i sledeće godine Recentis će otpočeti sa obuhvatnim programom nastave na daljinu, odnosno elektronskog Web adresa: www.recentis.org ili www.psc.ac.yu/recentis .\nŠta Resursni centar IS Petnica nudi zainteresovanim školama i nastavnicima?\nProcedurom za korišćenje predviđeno je da prvo odaberete između više osnovnih aktivnosti Resursnog centra i potom nas blagovremeno kontaktirate radi rezervacije Recentisa, dogovora i eventualnih detaljnijih obaveštenja:\n- Jednodnevne studijske posete, individualne ili grupne\n- Specijalni programi jednodnevne ili višednevne obuke, radionica i treninga;\n- Redovni seminari za stručno usavršavanje nastavnika; - Posebni dogadjaji;\n- Slobodno korišćenje zbirke naučnih i nastavnih resursa in situ;\n- Publikacija Web Odiseja 2006 sa slobodnim korišćenjem edukativnih Internet resursa;\n- Publikacija Softverska Odiseja 2008, sa slobodnim kopiranjem softverskih (shareware) resursa;\n- Nastavnička mreža.\nKako da nas kontaktirate:\nOsoba za kontakt: Mile Perić\nPoštanska adresa: IS Petnica - Recentis, P.fah 6, 14104 Valjevo,\nTelefon: 014/251-280 ili 251-180, lokali 121 i 102\nEmail adresa: recentis@psc.ac.yu ili isp@psc.ac.yu\nWeb adresa: www.recentis.org ili www.psc.ac.yu/recentis\nImajte u vidu da je Petnica svega par kilometara udaljena od Valjeva, dakle najviše dva sata od Beograda, dva i po sata od Novog Sada, sat od Užica, dva sata od Kragujevca i cetiri sata od Niša. Za onoga koji zna sta hoće, to je sasvim blizu!\nZainteresovani nastavnici, stručni saradnici, administrativni i rukovodeći kadar osnovnih i srednjih škola, pojedinačno ili u manjim grupama mogu posetiti i koristiti Recentis skoro svakog dana od 9 do 17 časova, uz prethodnu najavu i eventualni dogovor o planu posete. Prilikom ili pre dolaska u Petnicu neophodno je popunjavanjem upitnika postati registrovani korisnik Recentisa. To radimo u cilju praćenja strukture i dinamike korišćenja, potreba i sl. kao i kasnije saradnje. Registrovani korisnici mogu koristiti Internet i intranet servise posebno prilagođene školskim potrebama i slobodno pregledati naš nastavni materijal, sredstva, literaturu i opremu. Ako je poseta planirana i dogovorena, onda se može koristiti dodatna nastavna i naučna oprema, laboratorije i zbirke. Na zahtev, stručno osoblje može demonstrirati upotrebu i pomagati u korišćenju resursa ili pomoći u vezi problematike osavremenjivanja nastave u mnogobrojnim naučnim oblastima koje pokriva IS Petnica. Ako ste zainteresovani obratite se na kontakt adresu.\nProgrami jednodnevne ili višednevne obuke, radionica i treninga:\nPovremeno izlazimo u susret zahtevima škola i drugih ustanova i organizacija za izvođenje posebnih višednevnih ali i jednodnevnih programa obuke u obliku treninga, kurseva i radionica. Ovi zahtevi su najčešće u oblasti upotrebe računara i primene informaciono-komunikacionih tehnologija u nastavi ili naučno-tehnološke integracije i modernizacije nastave. Ove programe u saradnji sa školama pažljivo prilagođavamo pojedinačnim potrebama i situacijama. Specifične potrebe, mogućnosti i ciljevi korisnika u potpunosti određuju vremenski okvir naših specijalnih kurseva i radionica, njihov tematski fokus, intenzitet i nivo nastave, izbor nastavnih metoda i sredstava, pedagoški i didaktički okvir. Ako ste zainteresovani obratite se preko naše email adrese, kontakt osoba je Srđan Janev.\nSeminari za stručno usavršavanje:\nIS Petnica svake godine organizuje veći broj akreditovanih seminara i kurseva namenjenih stručnom usavršavanju i obuci nastavnika osnovnih i srednjih škola u različitim oblastima vezanim za savremeno i uspešno izvođenje nastave. Učesnicima ovih programa tokom boravka u Petnici na raspolaganju su i kapaciteti Resursnog centra. Pomenuti programi najčešće traju dva do četiri dana i organizuju se vikendom i tokom raspusta. Veličina grupa je između 20 i 25 učesnika, zavisno od vrste programa, konkretnih zahteva za korišćenjem specifične opreme i individualnih potreba. O ovim seminarima učesnike detaljnije obaveštavamo oglasom u Prosvetnom pregledu i na Internet adresi http://www.psc.ac.yu/ns . Kontakt osoba je Nina Jevtić.\nRecentis je korisnicima na raspolaganju tokom posebnih prilika i događaja koje povremeno organizujemo, poput stručnih ili naučnih skupova, održavanja školske ili univerzitetske praktične nastave, priprema za takmičenja, tzv. “dana otvorenih vrata” i sl. Ako ste zainteresovani obratite se naše email adrese.\nIS Petnica omogućava funkcionisanje tzv. mreže nastavnika kao neformalnog oblika društvenog i profesionalnog okupljanja. Mreže okupljaju predmetne nastavnike koji žele samostalno, bez institucionalnih posrednika, da komuniciraju, pomažu se i međusobno razmenjuju materijale, iskustva i ideje o predmetima koje predaju, diskutuju nastavne strategije, planove i programe, planiraju zajedničke aktivnosti. Suština mreža i jedini uslov njihovog postojanja je kontinuirano komuniciranje, tj. proces potpuno slobodne razmene prostorno udaljenih osoba koje dele profesionalna interesovanja i ciljeve. Komuniciranje se po pravilu izvodi asinhrono pomoću modernih medija, Weba, pismima i elektronskom poštom. Pripadnici predmetnih nastavničkih mreža sreću se jednom ili dvaput godišnje u Petnici, najčešće tokom nastavničkih seminara, radi neposredne diskusije i razmene ideja i iskustava. Kontakt osoba je Mile Perić.\nBibliotečko-medijatečka zbirka naučnih i nastavnih resursa:\nKorisnicima Recentisa na raspolaganju je više od 35,000 publikacija iz različitih oblasti nauke, tehnologije, filozofije i umetnosti, kao i brojna referentna izdanja. Biblioteka IS Petnica veoma je zanimljivo i podsticajno mesto za rad i jedina je naučna biblioteka koja korisnicima dozvoljava slobodni pristup fondovima. Osim "papirnatih" publikacija, biblioteka raspolaže i sa više hiljada publikacija u digitalnom i elektronskom obliku. U biblioteci je moguće i crno/belo fotokopiranje izabranog materijala, u meri koju omogućava zaštita prava autora i izdavača publikacija. Kontakt osoba je Milenka Marjanović.\nInternet resursi i Web Odiseja 2006:\nSistematsko lociranje i procena edukativnih Internet resursa čeato je previše zahtevan posao za prezauzete nastavnike. Za njihove potrebe i za potrebe školskih bibliotečko-medijskih centara Recentis prikuplja i klasifikuje kolekciju najboljih Internet resursa u obliku pogodnom za lako pronalaženje i primenu u nastavi. Naša elektronska zbirka časopisa, dostupna na Internetu, u formi je pretražive baze podataka sa prekucanim tekstovima iz odgovarajućih papirnih izdanja oko 10,000 inostranih časopisa i zadovoljava sve informacione potrebe savremene univerzitetske i gradske biblioteke u oblasti naučne i stručne periodike. Kolekciju obrazovnih Internet resursa proverenog kvaliteta imamo i u obliku štampanog izdanja A4 formata pod naslovom "Web Odiseja". Ova brošura je besplatna i u Petnici se koristi kao priručnik na obrazovnim programima za nastavnike. Distribuiramo je i velikom broju škola, kao prilog godišnjaka “Petnica”. O kvalitetu Web Odiseje govori i to da je izdanje iz 2001. korišćeno kao literatura na nekoliko fakulteta, a izdanje iz 2003. beogradski Učiteljski fakultet štampao je kao prilog jedne svoje nastavne publikacije. Kontakt osoba je Mile Perić.\nPublikacija Softverska Odiseja 2008, sa shareware resursima:\nSW (softverska) Odiseja je katalog kvalitetnog nekomercijalnog obrazovnog softvera namenjenog operativnim sistemima Linux, Windows i MacOS, pogodnog za upotrebu u domaćim školama. Klasifikovani su odabrani softverski naslovi koje prate informativni opisi sa kratkom stručnom ocenom i kritičkim prikazom, kao i URL adrese sa kojih se softver može preuzeti. Obrađeni softver pokriva veliki broj nastavnih predmeta, pedagoških aktivnosti i školskih poslova. Tu je i vodič za samostalnu evaluaciju edukativnog softvera od strane nastavnika. Ovo izdanje pripremamo za 2008. godinu, u štampanom i elektronskom obliku koji će uskoro biti dostupan korisnicima Recentisa. Softverski resursi Recentisa su digitalna kolekcija najnovijeg besplatnog aplikativnog softvera proverenog kvaliteta koju je stručni tim ISP prikupio, procenio, testirao i preporučuje ga za upotrebu u domaćim školama. Uskoro će zainteresovanim školama biti na raspolaganju kolekcija besplatnog edukativnog softvera za 2008. godinu, u obliku DVD izdanja. Ako ste zainteresovani, kontakt osoba je Srđan Janev\nIn this article, Mile Perić, head of Petnica Center’s Library, presents an important part of the Library – the Teachers Resource Center, or just Recentis. This is an innovative project initiated in 1999 and developed a few years later with the support of the Austrian Government (KulturKontakt) and UNESCO.\nNow, Recentis is a specialized department focused on needs of schools and school-teachers that are curious about latest news in teaching methodology and teaching material in the world.\nIt is shaming that the Petnica Center is the only institution in Serbia that (almost) regularly receives tens of the world’s leading specialized journals and magazines in the field of modern education.\nHere, teachers can find many textbooks not only from Serbia, but from a number of countries, as well as a lot of interesting and useful materials, software, DVDs, etc. Small, but functional, Recentis offers teachers and schools many programs including single-day study visits, special training courses and workshops, free access to collections of teaching resources, special instructional publications such as “Web Odyssey” (a guide to teaching/learning sources on the web), and teachers networking.\nMore and more schools and teachers are coming to visit our Teachers Resource Center because their schools have extremely limited modern resource materials available. One can see that there are more teachers who come back, now well prepared with a list of specific material they want to find or problems they need help and advice with. Step-by-step, Recentis is becoming a landmark in the educational map of Serbia, contrary to malicious prophecies of numerous skeptics.


Pokloni sa stilom - Zena.rs\nPraznična euforija je uveliko zavladala gradom. Ostalo je svega nekoliko dana do spektakularnog dočeka još jedne zlatne godine. Izaberite savršen poklon za Vaše najbliže! Zlatara Andrejević sa tradicijom dugom preko 70 godina je tu da Vam taj odabir olakša.\nPokloni sa stilom Foto: Promo\nProbudite najlepše emocije i poklonite dragocenu medalju za hrabrost i nezaboravno životno iskustvo. Sa Italjianskim brendom Le bebe koji je napravio Gioielli kolekciju posvećenu majčinstvu sa motivima dečaka i devojčice.\nPokloni sa stilomFoto: Promo\nSvaki od pažljivo odabranih 11 vrsta raznobojnog dragog kamenja ima svoju jedinstvenu simboliku koja je deo unikatne domaće kolekcije Tutti Frutti XI, odabirom ovakvog poklona učinićete da se dama oseti posebno.\nUnesite glamur posebnih prilika komadima iz autorske kolekcije sa jakim ličnim i umetničkim pečatom Milice Danilović i njene kolekcije Frutti di Bosco koji je do perfekcije izrađen u radionici Andrejević.\nUčinite da najluđu noć pamti zauvek. Odabirom savršenog vereničkog prstena čiji će dijamant biti pečat kako ulaska u Novu godinu tako i ulaska u novo poglavlje Vaše ljubavi.\nOtmen poklon koji odiše elegancijom. Obradujte svog muškarca ovim klasičnim modelom koji će uneti dozu prefinjenosti u njegov stil.\nSavršeno iznenađenje za najradosniji period godine: Poklon kartice UniCredit Banke\nAvantura zvana ledeni čaj kakav do sad niste probali\nDanas na poklon uz "Blic" pečat za ukrašavanje slavskog kolača\nZVEZDE NA SVAKOM KORAKU- Eva, Pamela, Kendal i Lima koja ih je U OVOJ HALJINI POBEDILA\nMajčinstvo modernog doba: Svi izazovi jedne mame\nLESNINA XXXL ponovo u Srbiji


pink.rs | Milojević: Kup je važan kao i prvenstvo, želimo trofej\nTrener fudbalera Crvene zvezde Vladan Milojević, pred duel sa Dinamom u Vranju u šesnaestini finala Kupa Srbije, izjavio je da je osvajanje nacionalnog kupa pođednako važno kao odbrana šampionske titule.\n"Kup nije potcenjen, to je najmasovnije takmičenje i svima u Evropi donosi benefit. Dešavaju se iznenađenja, šansu imaju i niželigaši, kao u Engleskoj. Kao što je prvenstvo prioritet, tako je i Kup, trofej je u igri i jako nas interesuje", rekao je Milojević na konferenciji za novinare u Beogradu.\nZa meč koji je trebalo ranije da se igra, ali je odložen jer je u terminu Kupa bio zakazan zaostali meč Napretka i Zvezde u Superligi, Milojević kaže još da očekuje spektakl u Vranju.\n"Dinamo je sve utakmice igrao u Surdulici ove sezone, a sad će u Vranju, gde je imao veliku posetu i podršku. Verujem da ćemo je imati i mi".\nPovrede muče Filipa Stojkovića i Milana Rodića, a pored njih Mohamed Ben, Miloš Degenek i Ričmond Boaći se još nisu vratili sa reprezentativnih obaveza.\n- Stojković i Rodić su dobili povrede, ali nista nije strašno. Nadam se da će naš doktorski tim da im sanira povrede za meč protiv Rada. Iz reprezentacija još nisu došli Ben, Degenek i Boaći. Imam puno poverenje u sve igrače - zaključio je on.\nUtakmica šesnaestine finala Kupa Srbije Dinamo - Crvena zvezda igra se sutra u Vranju od 18 sati.\nMilojević: Kao da počinje prvenstvo i nemamo prednost


DIZANJE TEGOVA U DOBA KORONE: Olimpijski sport od koga Srbija očekuje medalje! (VIDEO) - Vesti, Ostali sportovi\nHotSport»Ostali sportovi»Vesti»DIZANJE TEGOVA U DOBA KORONE: Olimpijski sport od koga Srbija očekuje medalje! (VIDEO)\nDIZANJE TEGOVA U DOBA KORONE: Olimpijski sport od koga Srbija očekuje medalje! (VIDEO)\nRedakcija| 2020-10-08T20:41:47+01:00\t8. okt 2020. 20:45|0 komentara|HotSport\nDizanje tegova je olimpijski sport, koji u Srbiji postoji dugo, ali se ozbiljnije razvija tek par godina.\nPokretačka snaga je nekoliko super talentovanih dizača tegova i predsednik Saveza za dizanje tegova Srbije, profesor Milan Mihajlović.\nIznad svih su se kada je olimpijsko dizanje tegova u pitanju izdigli braća Kajdoči. Ovi Subotičani beleže velike uspehe gde god da se pojave i po procenama Tamaš Kajdoči bi na Olimpijskim igrama u Parizu 2024. lako mogao da osvoji medalju.\nPredsednik saveza, Milan Mihajlović, puno sebe daje ovom neobičnom i teškom sportu, a i međunarodni je sudija. Uz dizanje tegova proputovao je svet, pa je sudio i na dalekim destinacijama Kina, Fidži i Uganda. Profesor Mihajlović je sudio i na Olimpijskim igrama u Brazilu.\n– S obzirom da su u doba pandemije mnogi takmičari trenirali kod koće, u garaži, dvorištu, podrumu, na nivou Međunarodne federacije za dizanje tegova su došli na ideju da organizuju on-line takmičenje. To je bio jedini način da se sportisti ponovo okupe, ali u potpuno sigurnim uslovima, kod njihove kuće. Najpre je u avgustu održan Pan-Američki kup, potom Kup Uzbekistana, Prvenstvo Kolumbije U17 i U20, a onda 13. septembra, prvo on-line takmičenje u dizanju tegova u Srbiji – obavestio nas je Mihajlović.\nU savezu su tokom leta većinom radili napolju ili u manjim grupama po savetima. Klubovi se pridržavaju epidemioloških upustava, koje je propisala Vlada Srbije.\nMihajlović je iskoristio priliku da se zahvali i na finansijskoj pomoći od strane Ministarstva omladine i sporta.\nUskoro se očekuju i nove akcije u ovom savezu, a ujedno klubovi su otvoreni za sve one koji bi da se oprobaju u ovom sportu.\nSVE NEVEROVATNE ČINJENICE O HABIBU: Niko mu nikada nije video suprugu, obećanje koje je dao majci ispunio je nakon velike pobede! (VIDEO)Habib Nurmagomedov odlazi u istoriju kao borac bez poraza, sa 29-0, a samo dva rivala mogu da se pohvale da su mu uzela jednu rundu.\nHabib Nurmagomedov odlazi u istoriju kao borac bez poraza, sa 29-0, a samo dva rivala mogu da se pohvale da su mu uzela jednu rundu.\nBivši fudbaler Crvene zvezde, a sada član Ferencvaroša, Abraham Frimpong načinio je jedan od najtežih faulova u poslednje vreme.\nNajbolji teniser sveta Novak Đoković u subotu uveče je odradio prvi trening u Beču.


Uhapšena dvojica osumnjičenih za ubistvo policajca u Severnoj Irskoj\nPolicija u Severnoj Irskoj saopštila je da je uhapsila dvoje osumnjičenih u vezi sa pucnjavom u kojoj je kasno sinoć ubijen jedan policijac. Vlasti su objavile da su privele dve osobe stare 37 i 17 godina, u podeljenom gradu Krejgavonu, gde se pucnjava i dogodila. Ranije danas, paravojna disidentska grupa "IRA - Kontinuitet", koja se protivi mirovnom procesu u Severnoj Irskoj preuzela je odgovornost za ubistvo policajca Stivena Karola, koji je ubijen pošto je odgovorio na hitan poziv u gradiću jugozapadno od Belfasta.\nDruga disidentska grupa koja sebe naziva "Prava IRA" u subotu je ubila dva vojnika, ranila još dvojicu, kao i dvojicu dostavljača pice, u vojnoj bazi blizu Belfasta. Niko nije uhapšen u vezi sa tim napadom, koji se smatra najgorim krvoprolićem od bombaškog napada u Omagu 1998. kada je poginulo 29 i ranjeno više od 200 ljudi.\nBritanski premijer Gordon Braun je u Londonu optužio "ubice" koji, kako je rekao, pokušavaju da "unište i prekinu politički proces koji radi za narod Severne Irske".\nMirovni sporazum potpisan 1998. na Veliki petak stavio je tačku na 30-ogodišnje sukobe protestanata - koji žele da Severna Irska ostane deo Ujedinjenog Kraljevstva - i katolika, koji žele da se otcepe od Britanije i pripoje Irskoj.


Tekstovi sa ključnom reči ‘takmičari’\nKiki Lesandrić i Emina Jahović Sandal su obavili teži deo posla, na redu su Željko Joksimović i Kristina Kovač. U novoj epizodi popularnog šou programa “X Faktor” videćemo kako su se takmičari iz grupe Željka Joksimovića “Stariji od 27″ i Kristine Kovač “Bendovi” pokazali u nemilosrdnoj fazi takmičenja kuće sudija. U ovoj fazi takmičenja sudije […]\n| Ključne reči: Kristina Kovač, Leontina, takmičari, X Faktor, Željko Joksimović, žiri\nTakmičari ušli na Farmu\nObjavljeno 19 Mar 2013\nNakon što je dan pre početka rijaliti šoua objavljena lista učesnika, i oni proveli noć u karantinu, došao je trenutak i za start čuvene “Farme”. Posle nešto više od dve godine počela je peta po redu “Farma” a u kuću u Lisovićima ušlo je 24 takmičara. Prvih dvoje farmera koji su “probili led”, jesu učesnici jednog rijalitijaDuško […]\n| Ključne reči: Aleksandra Jeftanović, Rijaliti Farma, takmičari\nObjavljeno 12 Jan 2013\nSara Jovanović, Zoran Stanić, Boris Petrović, Mirna Radulović i Nevena Božović! Njih petoro su ostali u trci za superfinale “Prvog glasa Srbije”, a od toga ih deli još večerašnja emisija. Najveći hitovi današnjice i pesme velikana muzičke scene odlučiće ko su troje najboljih. Glasovi publike su i ovog puta presudni, jer će takmičari sa najmanjim […]\n| Ključne reči: finalisti, pobednik prvog glasa, Prvi Glas Srbije, takmičari\nIma li Bojana Stojković protekciju u Prvom kuvaru Srbije !?\nObjavljeno 22 Oct 2012\nOsma nedelja Prvog kuvara Srbije počinje dodatnim takmičenjem, da bi se dobio pobednik, pošto ga nije bilo u petak. Zadatak je da kuvari operu sudove koji se nalaze ispred njih na stolovima. Ko završi prvi, biće današnji pobednik i imaće malu pomo u kuvanju. Aleksandra je prva oprala sudove i kao nagradu spisak namirnica koje može koristiti i koje ne bi trebalo […]\n| Ključne reči: Bojana Stojković, protekcija, Prvi kuvar Srbije, takmičari, vip kuvar\nStanija u izazovnom novogodišnjem izdanju


Festival sporta u okviru Zavičajnih dana promoviše sport i zdrav način života\nAleksandra Orlić | 5. septembar 2019. | 14:41 | Sport\nU okviru 6. Zavičajnih dana, koje organizuje Savez srpskih udruženja Severnobačkog okruga, po treći put je na centralnom gradskom trgu održan Festival sporta, koji je okupio brojne sugrađane koji su imali prilike da se upoznaju sa radom pet subotičkih sportsko-rekreativnih klubova.\nPromocija sporta i zdravog načina života, glavna je vodilja Festivala sporta. Osim toga, najmlađi sugrađani imaju prilike da se na drugačiji način upoznaju sa lokalnim klubovima, što doprinosi njihovom masovnijem uključivanju u sport.\nOsvajačica mnogih državnih, evropskih i svetskih medalja, Elvira Bognič, odnedavno se priključila Karate klubu Spartak - Enpi, koji je za učesnike i posetioce manifestacije organizovao poligon spretnosti. Perspektivna karatistkinja kaže da joj se pored atmosfere u novom klubu, mnogo dopada i ideja ovog Festivala.\nZa mladi ženski odbojkaški klub, učešće na Festivalu je bila prilika da se predstave i oprobaju na mreži, kako sa članovima drugih klubova, tako i sa raspoloženim Subotičanima.\nPriliku da odmeri snage u odbojci, iskoristili su i članovi omladinske fudbalske reprezentacije Crne Gore, koja će učestvovati na Međunarodnom memorijalnom turniru „Stevan Vilotić Ćele“.\nPlivački klub Spartak Prozivka redovan je učesnik Festivala sporta.\nSugrađani koji su želeli, osim u navedenim sportovima, mogli su da se oprobaju i u aktivnostima Sportsko-rekreativnog kluba „Pokreni se“, kao i Fudbalskog kluba „Subotica“, a u znak sećanja na učešće u manifestaciji, dodeljene su im medalje i diplome.\nVlado Šućur | 3. 8. 2020.\nFudbaleri Spartaka su na početku nove sezone Superlige savladali Zlatibor rezultatom 3-0 i tako najavili dobar …\nSeniorska ekipa MOK “Spartak” juče je počela pripreme za nastup u Super ligi …


Odgovorna lica - Demokrate\nprati način izvještavanja štampanih i elektronskih medija o aktulenoj političkoj situaciji i predlaže aktivnosti koje treba realizovati u cilju bolje prezentacije stavova i politike Demokrata u medijima;\nizvještava javnost o radu Demokrata, stavovima i odlukama organa Demokrata na državnom nivou;\nneposredno sarađuje sa štampanim i elektronskim medijima;\npredlaže plan medijskih nastupa na državnom i lokalnom nivou;\norganizuje rad na praćenju održavanja izbornih konvencija i putem saopštenja izvještava javnost o sadržaju konvencije;\nkoordinira aktivnosti na organizaciji press konferencija Demokrata;\nsačinjava predloge saopštenja sa sjednica organa Demokrata i druga reagovanja po zahtjevu Predsjednika Demokrata.\nPortparol Demokratske Crne Gore\nNikola Rovčanin, diplomirani pravnik, rođen je 13. jula 1984. godine u Pljevljima. Političku karijeru započeo je 2010. godine od kada je obavljao niz odgovornih političkih funkcija. Od 2014. godine odbornik je u Skupštini opštine Pljevlja, a od 2018. godine predsjednik Kluba odbornika Demokrata u SO Pljevlja. Potpredsjednik je i šef Izbornog centra Opštinskog odbora Demokrata Pljevlja, a 2017. godine izabran je za člana Glavnog odbora Demokratske Crne Gore. Učesnik je više javnih debata, radnih grupa i savjeta. Pohađao je Školu demokratskog rukovođenja.\nOd 2009. godine zaposlen je u d.o.o. ,,Vodovod” Pljevlja, gdje je obavljao poslove pravnog referenta, sekretara Upravnog odbora, rukovodioca Sektora za opšte, pravne i kadrovske poslove i savjetnika za pravne poslove. Više od deceniju zastupa preduzeće pred sudovima i državnim organima. Bio je aktivan u sindikalnim organizacijama na državnom i lokalnom nivou. Posvećeno se bavi razvojem seoskog turizma na porodičnom poljoprivrednom gazdinstvu. Oženjen je suprugom Krstinom sa kojom ima kćerku Anastasiju.\nAnalitičar u Press centru\nBojan Rajević rođen je 15. marta 1988. godine na Cetinju, gdje je završio osnovnu školu i gimnaziju. Na Studijskom programu za srpski jezik i južnoslovenske književnosti Filozofskog fakulteta u Nikšiću diplomirao je 2011. godine i za diplomski rad „Poetika skaza u djelu Dragoslava Mihailovića“ nagrađen Brankovom nagradom.\nBavi se književnim radom. Dobitnik je priznanja u oblasti satiričnog stvaralaštva: Prva nagrada Crnogorskog festivala humora, satire i karikature (Danilovgrad, 2011), Vibova nagrada redakcije lista „Politika“ za najboljeg mladog satiričara (Beograd, 2012), Vuk Gligorijević na Međunarodnom festivalu humora i satire „Satira fest“ (Beograd, 2012), Nadži Naman (Bejrut, 2014), „Mladi Tipar“ (Pljevlja, 2018).\nStručno osposobljavanje obavio je u Ministarstvu kulture Crne Gore na poziciji savjetnika ministra za izdavačku djelatnost.\nNemanja Vuković, rođen je 17. juna 1995. godine u Nikšiću gdje je završio osnovnu i srednju školu.\n2013 godine, predstavljao je Crnu Goru na međunarodnom takmičenju iz Mašinstva i mehatronike u Istanbulu, na kojem je dvočlani tim naše države osvojio 4. mjesto.\nDiplomu profesora fizičke kulture stekao je na Fakultetu za fizičku kulturu i menadžment u sportu u Beogradu.\nOd 2016. godine obavlja funkciju Izvršnog direktora u firmi d.o.o „ZS-SAN“ Nikšić.\nOd 18. juna 2016. godine obavlja funkciju potpredsjednika Opštinskog odbora Demokrata Nikšić, a član je Glavnog odbora Demokratske Crne Gore, kao i Glavnog odbora Mladih demokrata.\nZavršio je „Školu multikulturalizma“, a polaznik je brojnih domaćih i međunarodnih seminara, u organizaciji prestižnih fondacija i instituta poput: Konrad Adenauer fondacija (KAS), Vestministerska fondacija (WFD), Robert Šuman institut (RSI), Nacionalni demokratski institut (NDI) i mnogih drugih..\nUz to, učesnik je brojnih okruglih stolova, javnih debata, konferencija i panel diskusija.


125 godina postojanja OŠ "Ivan Goran Kovačić" - YU eco radio i Televizija\nNaslovna / Društvo / 125 godina postojanja OŠ „Ivan Goran Kovačić“\n125 godina postojanja OŠ „Ivan Goran Kovačić“\nMiljana Crnogorac mart 22, 2017\tDruštvo Napiši komentar 151 Pregledi\nUčenici i nastavnici OŠ „Ivan Goran Kovačić“, juče su obeležili 125 godina postojanja ove vaspitno-obrazovne ustanove. Ovaj jubilej propraćen je bogatim kulturno-umetničkim programom. Iz škole navode da su posebno ponosni na to što ova institucija od samog početka, odnosno punih 125 godina funkcioniše kao škola.\nUčenici OŠ „Ivan Goran Kovačić“ uložili su ogroman trud prilikom pripremanja svečanog programa, kažu, pripreme su trajale nedeljama. Đaci su bili ponosni što su dobili priliku da svoj talenat predstave baš na Dan škole, pred roditeljima, nastavnicima, prijateljima i gostima.\nNa priredbi, povodom obeležavanja Dana škole, premijerno je prikazan film koji na zanimljiv način prikazuje šta se dešava unutar zidova škole tokom školske godine. Od prošle godine na priredbi se dodeljuju i priznanja učenicima koji su ostvarili zapažene rezultate u toku godine.\nProslavu Dana škole, svojim prisustvom su, između ostalih, uveličali i Nataša Aleksić, članica gradskog veća zadužena za oblast obrazovanja, Jadranka Kojić, prosvetni savetnik, predstavnici Fondacije „Tijana Jurić“, direktori iz drugih škola i nastavnici u penziji.\nPrethodna Neophodno prekinuti vertikalu vlasti SNS\nSledeća Iz SRS poručuju: Nećemo tolerisati manipulacije na izborima\nNajveći dobitak u istoriji državne lutrije Srbije -Loto sedmica izvučena je sinoć u 4. kolu …


Idi na stranu: Prikaz rezultata 16 do 30 od ukupno 1456\n1204. - Prilikom četvrtog krstaškog pohoda opljačkan je Konstantinopolj (Carigrad, danas Istambul). 1890. - Počelo je uređivanje beogradske Botaničke bašte na Paliluli. Prva Bašta podignuta je 1855. u dvorištu Konaka knjeginje Ljubice Obrenović. Na molbu srpskog prirodnjaka Josifa Pančića, ministarstvo prosvete Srbije je 1874. odredilo mesto za Botaničku baštu na kraju Dunavske ulice, ali je ona uništena 1888. prilikom izlivanja Dunava. Tada je kralj Milan Obrenović poklonio gradu imanje na Paliluli, pod uslovom da Botanička bašta bude nazvana Jevremovac, u znak sećanja na kraljevog dedu Jevrema. 1911. - Prvi neprekidni let na relaciji London-Pariz trajao je tri sata i 56 minuta. 1938. - U SAD-u je donet prvi zakon kojim se zahteva lekarsko uverenje prilikom dobijanja dozvole za stupanje u brak. 1941. - U avionskom udesu u Grčkoj poginuo je srpski istoričar Vladimir Ćorović, profesor Beogradskog univerziteta i član Srpske kraljevske akademije. Austrougarske okupacione vlasti su ga u Prvom svetskom ratu osudile na Banjalučkom veleizdajničkom procesu na osam godina robije. Posle oslobođenja zemlje, bio je član Narodnog veća u Zagrebu i Privremenog narodnog predstavništva u Beogradu. Dela: "Istorija Jugoslavije", "Uzajamne veze i uticaj kod slovenskih zapisa", "Podela vlasti između Milutina i Dragutina", "Spisi sv. Save"... 1946. - Sirija stiče nezavisnot od Francuske. 1954. - Billy Haley snima hit "Rock Around the Clock" . 1961. - Rej Čarls dobija četiri nagrade "Gremi". 1961. - Jurij Aleksejevič Gagarin, sovjetski kosmonaut, postaje prvi čovek koji je Zemlju obleteo u kosmičkom brodu - satelitu Vostok 1. Let je trajao 108 minuta. Gagarin je poleteo sa kosmodroma "Bajkonur", a spustio se nadomak sela Smelkova južno od Saratova. 1963. - U Velikoj Britaniji objavljen je album Bitlsa "From Me to You". 1985. - Olimpijski komitet SAD-a proglasio je bojkot Olimpijskih igara u Moskvi. 1992. - Izvođenjem predstave "Tramvaj zvani želja", otvoren je Ethel Barrymore theater na Brodveju. 1992. - Zabeležen je drugi po redu najniži rezultat utakmica NBA lige (Detroit Piston-NY Knicks: 72:61). 1992. - Otvoren je evropski Diznilend u Marne-la-Vallee, u Francuskoj.\n1611. - Prvi put upotrebljena reč 'teleskop' (Princ Federico Cesi). 1865. - Džon Vilks Buts izvršio je atentat na američkog predsednika Abrahama Linkolna, koji je narednog dana preminuo. 1883. - Rođen je srpski pisac Sima Pandurović, jedan od osnivača srpske moderne. Pošto je diplomirao na Filozofskom fakultetu u Beogradu, bio je gimnazijski profesor u Valjevu i Beogradu, a uređivao je i više časopisa, uključujući "Misao". Kritika je oštro reagovala na njegovu prvu zbirku pesama "Posmrtne počasti", prožetu pesimizmom, u kojoj je dramatično opevao bolnu tragediju ljubavi, duševne krize i gorčine, nespokoj, pobunu i smrt. Kasniji stihovi, u kojima preovladava rezignacija, misaono su bogatiji. Ispevao je i niz rodoljubivih pesama. Prevodio je s francuskog i engleskog - posebno su vrsni njegovi prevodi dela Vilijema Šekspira. Ostala dela: zbirke pesama "Dani i noći", "Okovani slogovi", "Stihovi", "Pesme", knjige eseja "Razgovor o književnostri", "Ogledi iz estetike". 1894. - Prvo javno prikazivanje Edisonovog kinemaskopa - aparata za posmatranje fotografskih snimaka koji se brzo smenjuju. 1912. - Titanik udara u ogromni ledeni breg u severnom Atlantiku. Titanik je potonuo, a od 2224 putnika utopilo se 1517. 1923. - Etienne Oehmichen beleži rekord u dužini leta helikopterom. Taj rekord iznosio je 358 metara. 1931. - Španija postaje republika nakon svrgavanja s prestola kralja Alfonsa XIII. 1956. - Ampex Corp predstavlja prvi video-rikorder. 1961. - Emitovan prvi direktni televizijski prenos iz Sovjetskog Saveza. 1969. - Odigrana prva bejzbol utakmica Prve lige van teritorije SAD-a, u Montrealu u Kanadi. 1969. - Održana 41. dodela Oskara. 1969. - Umro je srpski književni istoričar Petar Kolendić, profesor Beogradskog univerziteta i član Srpske akademije nauka i umetnosti. Objavio je veliki broj naučnih studija, rasprava i članaka iz starije, naročito dubrovačke i dalmatinske književnosti.\nDanas je praznik Lazareva subota ili Vrbica. Čudo vaskrsenja Lazara desilo se u subotu, osam dana pre Hristovog vaskrsenja. Kod nas se na ovaj praznik osvećuju grančice vrbe i dele se narodu. Tu osvećenu vrbu, narod nosi kući i ostavlja je pored slavske ikone i kandila. Litija oko hrama, u kojoj ima mnogo dece sa grančicama vrbe u rukama, prenosi nas u dan kada su se deca pokazala kao najbolji vernici Hirstovi. On je njihov Pastir - i zato deca, kao Hristove ovce, nose o vratu malo zvonce. 1784. - U Irskoj je poleteo prvi balon. 1900. - Otvorena je međunarodna izložba u Parizu. 1912. - Titanik je potonuo u dva časa i 27 minuta posle ponoći, a od 2224 putnika utopilo se 1517. 1923. - Javno je prikazan prvi zvučni film u Rialto Theater-u u Njujorku. 1923. - Insulin se stavlja na raspolaganje dijabetičarima. 1941. - Vlada Jugoslavije, s kraljem Petrom II Karađorđevićem, napustila je zemlju u Drugom svetskom ratu, odletevši u London s improvizovanog aerodroma u Nikšiću. 1941. - Prvi let helikopterom u trajanju od jednog časa u Stratfordu. 1948. - Odigrao se prvi jevrejsko-arapski vojni sukob. Arapi su bili poraženi. 1971. - Održana je 43. dodela Oskara. 1979. - U zemljotresu na Crnogorskom primorju poginulo je više od 100 ljudi, oko 600 je bilo povrđeno, a više od 80.000 ostalo je bez krova nad glavom. 1983. - Otvoren Diznilend u Tokiju. 1989. - Na fudbalskom stadionu u Šefildu u Engleskoj poginulo je 95 navijača.\n- Danas je praznik Cveti ili Ulazak Gospoda Isusa Hrista u Jerusalim. Dan po vaskrsenju Lazara, u nedelju, Gospod Isus Hristos pošao je sa učenicima u Jerusalim jer se približavao jevrejski praznik Pasha. Mnogo naroda je pohitalo da svečano proslavi ovaj praznik, a kako puče glas da dolazi Hristos, mnogi požuriše iz Jerusalima u susret Hristu. Narod ga oduševljeno dočeka, ali se na licu Hristovom videla tuga jer je znao da će se sva pesma uskoro zameniti urlicima "Raspni Ga, raspni". Praćen narodom, Gospod se uputio ka hramu. Iz njega je isterao sve trgovce, ali je u hramu bilo i mnogo bolesnih, slepih i hromih. Sve te tužne i nemoćne ljude Spasitelj je izlečio. Sveta crkva je odredila da se ovaj događaj proslavlja u nedelju pred Vaskrsenje Hristovo. 1346. - Srpski kralj Dušan Stefan Nemanjić u Skoplju je na Vaskrs krunisan za cara Srba, Grka i Arbanasa. Istovremeno je proglašena Srpska patrijaršija s prvim srpskim patrijarhom Joanikijem. Bio je to period najvećeg ekonomskog, vojnog, političkog i kulturnog uspona srpske feudalne države, koja je teritorijalno bila veća nego ikad - sem zemalja ranije srpske kraljevine, obuhvatala je Mačvu, Zahumlje, sadašnju Albaniju, Epir, Tesaliju, Akarnaniju, Etoliju i svu Makedoniju do Hristopolja (Kavala), izuzev Soluna. Država je počivala na načelu zakonitosti - prema Dušanovom zakoniku, usvojenom 1349. i dopunjenom 1354. - zakon je jači i od suprotne volje vladara. Prerana smrt 1355. sprečila je cara Dušana da stvori državu koja bi zamenila Romejsko (Vizantijsko) carstvo, oslabljeno turskom najezdom, čiju je opasnost car Dušan najbolje osetio, te pokušao da sa zemljama Zapada organizuje zajedničku odbranu, što je osujećeno, najviše zbog surevnjivosti ugarskih kraljeva. 1705. - Engleska kraljica Ana dodeljuje Isaku Njutnu titulu viteza . 1854. - San Salvador uništen je u snažnom zemljotresu. 1862. - Okrug Kolumbija ukida ropstvo. 1872. - Rođena je srpska slikarka nemačkog porekla, Babet Bahmajer (Babette Bahmayer), poznata kao Beta Vukanović, koja je tokom bezmalo 80 godina naslikala impozantan broj ulja, akvarela i crteža, a kao pedagog uticala na generacije srpskih slikara. Na studijama slikarstva u Minhenu upoznala je svog budućeg supruga, Rista Vukanovića, takođe slikara. S njim je 1898. došla u Beograd, grad kojem je ostala privržena do kraja života 1972. S velikom predanošću je učestvovala u umetničkom životu patrijarhalne Srbije. Zaslugom umetničkog para Vukanivić, Beograd je dobio slikarsku školu, koja je prerasla u Umetničku školu. Beta Vukanović je i jedan od osnivača "Lade" i "Cvijete Zuzorić" - društva srpskih umetnika, slikara i vajara - i začetnik za ono doba relativno smele karikature. Isprva je slikala u maniru impresionista, ali se kasnije približila čvršćoj realističkoj formi. 1889. - Rođen je Čarli Čaplin, glumac, scenarista, reditelj i kompozitor. Karijeru je otpočeo u putujućim cirkusima Engleske, a na filmu se prvi put pojavio u SAD-u, snimajući kratke šale za kompaniju "Kiston". Ubrzo stvara lik Šarla, skitnice punog osećanja i dobrote. Glavni filmovi: "Idila u polju", "Mirna ulica", "Svetlosti velegrada", "Veliki diktator"... 1912. - Herijet Kvimbi je postala prva žena pilot koja je preletela Engleski kanal. 1917. - V.I. Lenjin vraća se u Rusiju kako bi otpočeo boljševičku revoluciju. 1929. - "Njujork Jenkiji" postaju prvi bejzbol tim koji na svojim dresovima nose brojeve. 1940. - Prvi put je na televiziji prikazana jedna bejzbol utakmica. 1944. - Beograd je je u Drugom svetskom ratu, na pravoslavni Vaskrs, u skladu sa odobrenjem Josipa Broza, bombardovala saveznička američka i britanska avijacija, navodno radi uništenja vojnih i privrednih objekata i zgrada u koje su Nemci bili smestili administraciju. U napadu je učestvovalo 130 bombardera, a sutradan ih je bilo bezmalo 600. Bombe su bacane po sistemu "tepih", široko zahvatajući stambene četvrti, pa je poginulo najmanje 1.160 civila - šest puta više nego okupatorskih vojnika. 1992. - Košarkaši beogradskog "Partizana" u Istanbulu su postali prvaci Evrope pobedom nad "Žoventutom" iz Barselone (kod nas poznatim kao "Huventud") rezultatom 71:70 (40:34). Danas je imendan Beograda. Ime Beli grad prvi put je pomenuto 878. u pismu pape Jovana VIII (Iohannes). U poslanici sačuvanoj u vatikanskom arhivu koju je papa poslao bugarskom knezu Borisu, navodi se da se otac Sergije, zbog poročnog zivota, opoziva s dužnosti beogradskog episkopa (episkopatus Bellogradensis). Od tada se Singidunum, koji su u četvrtom veku pre nove ere osnovali Kelti, zove Beograd (Bjelgrad).\n1492. - Kristofor Kolumbo potpisao je ugovor sa Španijom o putovanju u Indiju. 1521. - Martin Luter je ekskomuniciran iz katoličke crkve. 1817. - U Hartfordu u SAD-u otvorena je prva škola za gluve osobe. 1860. - Crna Gora i Otomansko carstvo su, dve godine posle teškog turskog poraza na Grahovu, potpisali protokol o razgraničenju. U granicama Crne Gore ostali su: Grahovo, deo Banjana, Nikšićke Rudine, Župa nikšićka, veći deo Drobnjaka, Lipovo, deo Kuča, Gornji Vasojevići i Dodoši. Tada su velike sile priznale, mada još uvek ne formalno, nezavisnost Crne Gore. 1919. - Umro je srpski pisac i publicista Svetozar Ćorović, koji je sa srpskim piscima Aleksom Šantićem i Jovanom Dučićem pokrenuo u Mostaru list "Zora", unutar kojeg je ostvario plodan pripovedački i urednički rad. Bio je među vodećim srpskim nacionalistima koji su se borili protiv okupatorskog austrougarskog režima u Bosni i Hercegovini. U Prvom svetskom ratu je interniran i potom mobilisan. Otpušten je usled bolesti, a ubrzo je i umro. U svojim pripovetkama, dramama i romanima opisivao je život u Hercegovini, pišući stilom koji se odlikuje živopisnošću i lakoćom kazivanja. Dela: romani "Stojan Mutikaša", "Ženidba Pere Karantana", "Majčina Sultanija", zbirke pripovedaka "U časovima odmora", "Moji poznanici", "Brđani" i drame "Zulumćar", "On", "Adam-beg", "Ajša". 1924. - Rođen je srpski vajar Jovan Kratohvil, profesor Univerziteta umetnosti u Beogradu, rektor od 1971. do 1973. Autor je niza spomenika, uključujući spomenike palim borcima na Majevici i u Zemunu, spomenik na Avali sovjetskim ratnim veteranima, poginulim u avionskom udesu, i spomen-kosturnicu u Sansepolkru u Italiji. Kao mladić, bio je i vrhunski sportista: pre Drugog svetskog rata prvak Jugoslavije u plivanju, a posle rata šampion države u streljaštvu i osvajač drugog mesta na Svetskom streljačkom prvenstvu. 1941. - Opunomoćenici Vrhovne komande bivše jugoslovenske vlade, šef diplomatije Aleksandar Cincar-Marković i general Radivoje Janković, potpisali su u Drugom svetskom ratu, u zgradi čehoslovačkog poslanstva u Beogradu, akt o kapitulaciji oružanih snaga kraljevine Jugoslavije, koji im je izdiktirao nemački komandant, general Maksimilijan fon Vajks. Treći Rajh je nametnuo "bezuslovnu, potpunu i neograničenu" kapitulaciju, vojska Jugoslavije je uglavnom odvedena u zarobljeništvo, a zemlja podeljena između Nemačke, Italije, Mađarske i Bugarske. Jugoslovenska ratna flota pripala je Italiji, izuzev jedne podmornice, dve motorne torpiljerke, koje su umakle, i razarača "Zagreb", koji su uspeli da potope poručnici bojnog broda - Milan Spasić i Sergej Mašera. 1946. - Poslednje francuske trupe napuštaju Siriju. 1964. - Zvanično predstavljen "Ford Mustang". 1969. - Sirhan Sirhan osuđen je za atentat na senatora Roberta F. Kenedija. 1970. - Pol Mekartni objavio je prvi solo album pod nazivom "Mekartni". 1999. - Održan je Beogradski maraton. Tradiciju međunarodne maratonske trke u Beogradu nije prekinula ni agresija NATO-a na Jugoslaviju. U trci rekreativaca, pod sloganom "Trči iz zadovoljstva, ne od bombi", učestvovalo je oko 15.000 ljudi, mahom mlađih.\n1704. - Osnovana je prva uspešna novinska kuća u SAD-u - "Boston News-Letter". 1792. - Ruže de Lil iskomponovao je "Marseljezu", francusku nacionalnu pesmu i državnu himnu. Napisana je kao "Ratna pesma Rajnske armije", a sadašnji naziv dobila je kada ju je zapevala vojska dobrovoljaca iz Marseja, ulazeći u Pariz. 1833. - Rođen je srpski junak i pisac Marko Miljanov, koji se opismenio tek na pragu šeste decenije života, mada je stvorio dela neprolazne vrednosti. Učestvovao je u mnogim bojevima Crnogoraca protiv Turaka, najpre u gerilskim akcijama, a zatim predvodio svoje pleme Kuči. Dela: "Primjeri čojstva i junaštva", "Pleme Kuči u narodnoj priči i pjesmi", "Život i običaji Arbanasa". 1871. - U Kairu je prvi put izvedena opera "Aida". 1898. - Španija objavljuje rat SAD-u, i to zbog odbijanja povlačenja trupa sa Kube. 1903. - Umro je srpski pravnik i istoričar Valtazar Bogišić, profesor univerziteta u Kijevu i Odesi, akademik i ministar pravde u Crnoj Gori. Slavu mu je doneo "Opšti imovinski zakonik za knjaževinu Crnu Goru", koji je 1888. izradio na zahtev crnogorskog kneza Nikole I Petrovića. "Zakonik" je preveden na mnoge jezike kao primer regulisanja imovinskog prava. Dela: "Pravni običaji u Slovena", "Zbornik sadašnjih pravnih običaja u Južnih Slovena", "Pisani zakoni na slovenskom jugu", "Naputak za opisivanje pravnijeh običaja koji u narodu žive". 1908. - Gospodin i gospođa Murdok su prvi ljudi koji su proputovali cele SAD automobilom. Krenuli su iz Los Anđelesa i stigli u Njujork za 32 dana, pet sati i 25 minuta. 1953. - Kraljica Elizabeta je odlikovala Vinstona Čerčila viteškim ordenom. 1967. - Sovjetski kosmonaut Vladimir Komarov poginuo je kada se svemirska letilica "Sojuz 1" srušila pri povratku na Zemlju. 1970. - Gambija postaje republika unutar Komonvelta. 1970. - Kina je lansirala svoj satelit koji je emitovao pesmu "Istok je crven". 1981. - Predstavljeni su prvi IBM-ovi PC računari. 1989. - u Pekingu 10.000 studenata otpočinje protest. 1990. - Istočna i Zapadna Nemačka postižu sporazum o sjedinjavanju valute i ekonomije do 1. jula 1990. godine.\n1599. - Rođen je Oliver Kromvel, engleski vojskovođa i državnik, najvažnija ličnost Engleske buržoaske revolucije. Kromvel je organizovao revolucionarnu vojsku kojom je porazio kraljevske pristalice kod Marston Mura i Nezbija, a potom je zarobio i kralja Čarlsa I, koji je kasnije osuđen na smrt. Odbivši titulu kralja, Kromvel je 1653. postao protektor triju kraljevina: Engleske, Škotske i Irske. Posle njegove smrti ponovo je uspostavljena monarhija. 1684. - Odobrena patentna zaštita za naprstak. 1765. - Rođen je srpski guslar Filip Višnjić, najistaknutiji srpski pesnik u prvoj polovini 19. veka, "Homer srpske epske književnosti". Taj Srbin iz Bosne, slep od osme godine, rano je počeo da uz gusle stvara nadahnute pesme o borbama za oslobođenje od Turaka, krstareći balkanskim krajevima od Temišvara do Skadra, od Banja Luke do Smedereva. Priključio se 1809. Prvom srpskom ustanku i postao "pesnik bune". Posle sloma ustanka 1813, prešao je u Srem i nastanio se u selu Grk (Višnjićevo), u kojem je ostao do smrti 1835. U Sremu je 1815. upoznao Vuka Karadžića, koji je zapisao mnoge njegove pesme, uključujući "Početak bune na dahije", "Boj na Mišaru", "Knez Ivo Knežević", "Smrt Marka Kraljevića". 1792. - Prvi put je upotrebljena giljotina, sprava za pogubljenje u Francuskoj revoluciji. Prva žrtva je bio Nicolas J. Pelletier, 1840. - Rođen je Petar Ilič Čajkovski, ruski kompozitor i najistaknutiji simfoničar 19. veka. Komponovao je šest simfonija, koncerte za klavir, violinu i orkestar, solo pesme i opere: "Evgenije Onjegin", "Pikova dama", balete: "Labudovo jezero", "Uspavana lepotica".... 1901. - Njujork postaje prva država u kojoj su automobili morali da nose registarske tablice. Taksa na tablicu iznosila je jedan dolar. 1938. - Umro je srpski general i vojni pisac Živko Pavlović, član Srpske kraljevske akademije, učesnik oba balkanska i Prvog svetskog rata. U Prvom balkanskom ratu bio je načelnik štaba Primorskog kora koji je opsedao Skadar, a u Drugom načelnik Operativnog odeljenja srpske Vrhovne komande. U Prvom svetskom ratu bio je jedan od najbližih saradnika vojvode Radomira Putnika, a kao pomoćnik načelnika štaba Vrhovne komande rukovodio je povlačenjem srpske vojske preko Crne Gore i Albanije. Na Solunskom frontu komandovao je 1916. i 1917. Šumadijskom divizijom. Penzionisan je 1923. zbog neslaganja s kraljem Aleksandrom Karađorđevićem. 1945. - U San Francisku je 45 zemalja antihitlerovske koalicije, uključujući Jugoslaviju, počelo osnivačku konferencija UN. 1950. - Chuck Cooper je prvi crnac koji je zaigrao u NBA ligi. 1961. - Robert Nojs je patentirao integrisano kolo. 1974. - Diktator Antonio Salazar svrgnut je sa vlasti u Portugalu.\n1514. - Kopernik je prvi put posmatrao Saturn. 1900. - Rođen je Čarls Rihter, seizmolog, tvorac Rihterove skale. 1906. - Prvi put je prikazan kino-film na Havajima. 1910. - Rođen je srpski pisac Mehmed - Meša Selimović, član Srpske akademije nauka i umetnosti, jedan od najvećih srpskih književnika 20. veka. Završio je Filozofski fakultet u Beogradu i do Drugog svetskog rata bio profesor gimnazije u rodnoj Tuzli. Po izlasku iz ustaškog logora 1943, otišao je u partizane, a posle rata bio je direktor drame Narodnog pozorišta u Sarajevu, umetnički direktor "Bosna-filma" i glavni urednik "Svjetlosti". Zbog progona na koji su ga nagnali bosanski političari, prešao je u Beograd, gde je ostao do smrti 1982. Roman "Derviš i smrt", jedan od najznačajnijih u srpskoj literaturi, odlikuje se osobenošću tretiranja teme, bogatstvom opservacije čovekovog života u tragičnim okolnostima, refleksijama o ljudskoj egzistenciji i - kao i druga Selimovićeva dela - unutrašnjim čarom pripovedanja. Ostala dela: romani "Tišina", "Tvrđava", "Magla i mjesečina", "Krug" (nedovršen), zbirke pripovedaka "Prva četa", "Tuđa zemlja", "Đevojka zlatne kose", studija "Za i protiv Vuka", eseji "Pisci, mišljenja, razgovori", memoarska proza "Sjećanja" i nekoliko filmskih scenarija. 1931. - Umro je srpski glumac i reditelj Milorad Gavrilović, upravnik Narodnog pozorišta u Beogradu, jedan od najdarovitijih i najobrazovanijih glumaca svog vremena. Znatno je uticao na stil igre koji odlikuje prirodni govor i neusiljeno ponašanje na sceni. 1942. - U eksploziji rudnika uglja u Honkejku u Mandžuriji pooginulo je 1.549 osoba. 1964. - Tanganjika i Zanzibar se ujedinjuju i stvaraju državu Tanzaniju. 1977. - Otvorena je čuvena njujorška diskoteka "Studio 54". U ovu diskoteku svraćali su arapski prinčevi, princeza od Monaka, Vorhol, Truman K. i mnogi drugi pripadnici svetskog džet seta tog vremena. 1986. - U eksploziji u Černobilju u SSSR desila se najveća nuklearna katastrofa u istoriji. 1988. - NBA liga je u sezoni 1988/89. uvela novinu u vidu trećeg sudije.\n1521. Urođenici na filipinskom ostrvu Maktan ubili portugalskog moreplovca Ferdinanda Magelana, koji je predvodio ekspediciju na prvom putovanju oko sveta. 1737. Rođen engleski istoričar Edvard Gibon, autor dela "Opadanje i propast Rimskog carstva". 1791. Rođen Semjuel Finli Brez Morze, izumitelj telegrafa i Morzeove azbuke. 1822. Rođen američki general i državnik Julisiz Simpson Grant, predsednik SAD od 1869. do 1877. U Američkom građanskom ratu, od 1861. do 1865, predvodio armiju Severa i prisilio na kapitulaciju komandanta snaga Konfederacije Roberta Lija. 1830. Južnoamerički vojskovođa i prvi predsednik Kolumbije Simon Bolivar, optužen za diktatorske ambicije, podneo ostavku. 1830. Beograd dobio prvo ulično osvetljenje, fenjere sa svećama. 1909. Grupa "Mladi Turci" oborila turskog sultana Abdula Hamida. 1915. Umro ruski kompozitor i pijanista Aleksandar Nikolajevič Skrjabin, preteča ekspresionizma u muzici. 1932. Rođen južnoafrički ministar inostranih poslova Pik Bota. Sedamnaest godina, koliko je bio na tom položaju, nastojao da ubedi svet da je aparthejd pravo rešenje za rasne razdore. 1937. Umro italijanski revolucionar Antonio Gramši, osnivač Komunističke partije Italije 1921. 1941. U Atinu, u Drugom svetskom ratu, ušli nemački tenkovi. 1945. Uhapšen italijanski diktator Benito Musolini. Streljan narednog dana u mestu Donga, na obali jezera Komo. 1950. Velika Britanija priznala Izrael. 1956. Roki Marćano povukao se iz boksa kao jedini nepobeđeni svetski šampion u teškoj kategoriji. 1960. Proglašena nezavisnost afričke države Togo, bivše francuske kolonije. 1961. Sijera Leone stekla nezavisnost od Velike Britanije. 1972. U Bukureštu umro Kvame Nkrumah, prvi premijer i predsedik Gane i jedan od lidera Pokreta nesvrstanih zemalja. 1978. Avganistanske vojne snage preuzele vlast u zemlji i uspostavile vladu zasnovanu na islamskim principima. Predsednik Mohamed Daud ubijen, a novi predsednik Nur Mohamed Taraki proklamovao Demokratsku Republiku Avganistan. 1992. Po raspadu SFRJ proglašena Savezna Republika Jugoslavija, zajednička država Srbije i Crne Gore, koja je trajala nepunih 11 godina. SRJ proglašena na osnovu ustava donetog istog dana. Prethodno, poslanici u Saveznom veću Skupštine SFRJ usvojili Deklaraciju o stvaranju SRJ. 1992. Zambijski vojni avion, u kom su bili fudbalski reprezentativci te afričke zemlje, pao u Atlantski okean blizu Gabona. Poginulo svih 30 putnika. 1992. Rusija i 12 bivših sovjetskih republika postale članice Međunarodnog monetarnog fonda i Svetske banke. 1993. Eritreja stekla nezavisnost od Etiopije posle tri decenije dugog građanskog rata i referenduma na kom su građani glasali za nezavisnost. 1993. Predstavnici Kine i Tajvana u Singapuru počeli razgovore, prve od završetka kineskog građanskog rata 1949. 1997. U Hongkongu zvanično otvoren najduži viseći drumsko-železnički most na svetu, koji je povezao grad s novim aerodromom. 1999. U vazdušnim napadima NATO-a na Jugoslaviju pogođen centar Surdulice. Poginulo 17 osoba, povređeno 11, a oko 300 civilnih objekata srušeno ili oštećeno. 2001. Rusija potpisala ugovor sa Severnom Korejom o poboljšanju kvaliteta oružja koje je ta komunistička zemlja dobila tokom sovjetske ere. 2003. Na predsedničkim izborima u Paragvaju pobedio Nikanor Duarte Frutos, čime je nastavljena 55-godišnja vladavina njegove partije Kolorado.\n1442. Rođen engleski kralj Edvard IV, sin vojvode od Jorka. U ratu protiv dinastije Lankaster, po zauzimanju Londona i pobede kod Toutona, izabran za kralja, kraljevska vlast prešla na kuću Jork. 1789. Pobunjena posada engleskog broda Baunti ostavila kapetana broda Vilijama Blaja i 18 njegovih pristalica u vodama kod Tahitija. Blaj je, posle 48 dana dramatične plovidbe i više od 3.500 milja, uspeo da se domogne ostrva Timor, blizu Jave. 1804. Tokom Prvog srpskog ustanka u Zemunu održan sastanak srpskih ustanika i Turaka, uz posredovanje Austrije. Posle neuspelih pregovora o uspostavljanju mira, srpski pregovarači vratili se u Ostružnicu i počeli pripreme za napad na Beograd. 1878. Rođen američki filmski i pozorišni glumac Lajonel Barimor. Kao dete, proslavio se u ulozi Olivera Tvista. 1918. U zatvoru u Terezinu, u Češkoj, umro Gavrilo Princip. Na dvadesetogodišnji zatvor osudile su ga austrougarske vlasti posle atentata na austrougarskog prestolonaslednika Franca Ferdinanda u Sarajevu 1914. 1919. Na Versajskoj mirovnoj konferenciji u Parizu, 32 države, uključujući Kraljevinu Srba, Hrvata i Slovenaca, prihvatile Pakt o osnivanju Lige naroda. 1924. Rođen zambijski državnik Kenet Kaunda, prvi predsednik Zambije, od 1964. do 1991, i jedan od lidera Pokreta nesvrstanih zemalja. 1936. Umro egipatski kralj Fuad I. Za kralja se proglasio1922, kada je ukinut britanski protektorat nad Egiptom. Nasledio ga sin Faruk I. 1939. Adolf Hitler odbacio nemačko-poljski pakt o nenapadanju, sklopljen u januaru 1934, i nemačko-britanski ugovor iz juna 1935. 1952. Japanu vraćen suverenitet, koji mu je, posle poraza u Drugom svetskom ratu, oduzet mirovnim ugovorom iz San Franciska 1951. 1969. Predsednik Francuske Šarl de Gol podneo ostavku posle referenduma o regionalizaciji zemlje i reorganizaciji Senata, na kom je većina Francuza glasala protiv njegovih predloga. 1977. Članovi nemačke levičarske terorističke grupe "Bader-Majnhof" osuđeni na doživotne robije. 1980. Državni sekretar SAD Sajrus Vens podneo ostavku posle neuspele misije komandosa u spasavanju američkih talaca u Iranu. 1992. Prokomunistička vlada u Kabulu predala vlast islamskim gerilcima, čime je okončan četrnaestogodišnji građanski rat u Avganistanu. 1995. U eksploziji gasa poginula najmanje 103 stanovnika južnokorejskog mesta Tegu. 1999. Vlada Jugoslavije Međunarodnom sudu pravde u Hagu podnela tužbu protiv zemalja NATO-a zbog neovlašćene upotrebe sile u vazdušnim udarima koji su počeli 24. marta. 1999. Lider Srpskog pokreta obnove Vuk Drašković smenjen sa mesta potpredsednika Vlade Jugoslavije zbog kritika na račun vlasti tokom ratnog stanja. 2001. Prvi turista u svemiru, američki biznismen Denis Titov, platio 20 miliona dolara za putovanje na Međunarodnu svemirsku stanicu, na koje je otišao s ruskom posadom. 2002. U padu helikoptera u Rusiji poginuo gubernator sibirske oblasti Krasnojarsk, general Aleksandar Lebed, bivši savetnik predsednika Rusije Borisa Jeljcina za bezbednost. 2004. Snimci američke TV CBS o zlostavljanju iračkih zarobljenika u iračkom zatvoru Abu Graib, pod kontrolom Vojske SAD, izazvali šok u svetu. Predsednik SAD Džordž Buš uputio javno izvinjenje iračkom narodu za poniženje koje su pretrpeli irački zatvorenici i njihove porodice. 2005. Irak dobio prvu demokratsku vladu posle više od 50 godina.\n1429. Žan d'Ark, poznatija kao Jovanka Orleanka, oslobodila je Orlean, grad koji su britanske trupe opsedale sedam meseci. 1769. Rođen je engleski vojskovođa i državnik Artur Velzli, prvi vojvoda od Velingtona, koji je porazio Napoleona I 1815. kod Vaterloa. Kao vođa torijevske desnice bio je premijer od 1828. do 1830. godine. 1818. Rođen je Aleksandar II Nikolajevič Romanov, ruski car od 1855. Tokom njegove vladavine ukinuto je kmetstvo, reformisani su sudovi, data ograničena samouprava gubernijama i gradovima. U februaru 1881. ubio ga je pripadnik organizacije "Narodna volja". 1854. Rođen je francuski matematičar Žil Anri Poenkare, autor teorije automorfnih funkcija i jedan od osnivača topologije. 1892. U Beogradu je osnovana Srpska književna zadruga. Prvi predsednik bio je Stojan Novaković, a potpredsednik Jovan Jovanović Zmaj, koji je izradio i njen amblem. Prva objavljena knjiga bila je "Život i priključenija" Dositeja Obradovića. 1899. Rođen je američki pijanista, kompozitor i šef orkestra Edvard Kenedi "Djuk" Elington, jedan od najznačajnijih džez muzičara XX veka. 1901. Rođen je japanski car Hirohito, koji je vladao od 1921, kad je kao regent zamenjivao bolesnog oca. Krunisan je 1926. i bio na prestolu do smrti 1989. godine. 1907. Rođen je američki filmski režiser austrijskog porekla Fred Cineman, dobitnik Oskara za filmove "Odavde do večnosti" i "Čovek za sva vremena". 1929. Umro je srpski vojvoda Stepan-Stepa Stepanović, general i ministar vojske 1908. i od 1911. do 1912. godine. Čin vojvode dobio je nakon pobede nad austrougarskom vojskom u Cerskoj bici u avgustu 1914. godine. 1936. Rođen je indijski dirigent i violinista Zubin Mehta, jedan od najvećih dirigenata 20. veka. Karijeru profesionalnog dirigenta započeo je nastupima u Jugoslaviji i Belgiji. 1945. Američke trupe su u Drugom svetskom ratu oslobodile nemački koncentracioni logor Dahau. 1945. Snage nacističke Nemačke u Drugom svetskom ratu kapitulirale su u severnoj Italiji, Austriji, Štajerskoj i Koruškoj. 1975. Poslednji američki vojnici evakuisani su iz Sajgona, dan uoči ulaska severnovijetnamskih snaga u grad. 1980. Umro je engleski filmski režiser Alfred Hičkok, proslavljeni autor kriminalističkih filmova, majstor filmske montaže, napetosti i ambijenta ("Čovek koji je suviše znao", "Nevolje sa Harijem", "Vrtoglavica", "Ptice", "Psiho"). 1991. U zemljotresu u sovjetskoj republici Gruziji poginulo je više od 140 ljudi. 1992. Jedinice Teritorijalne odbrane i policije Bosne i Hercegovine blokirale su kasarne Jugoslovenske narodne armije u Sarajevu. 1995. U Šri Lanki, tamilski pobunjenici oborili su vojni avion u kojem su poginule 52 osobe. 1998. Kontakt grupa u Rimu usvojila je paket sankcija protiv SRJ zbog pogoršanja situacije na Kosovu. 1999. U vazdušnim udarima NATO na SR Jugoslaviju srušen je telekomunikacioni toranj na Avali. 2003. U Zagrebu je preminuo penzionisani hrvatski general Janko Bobetko (84), koga je Haški tribunal u septembru 2002. optužio za ratni zločin počinjen 1993. godine u vojnoj akciji "Medački džep".\n313. Rimski car Konstantin I Veliki izdao je Milanski edikt kojim je legalizovano hrišćanstvo u Rimskom carstvu. 1777. Rođen je nemački matematičar i astronom Karl Fridrih Gaus, pronalazač više metoda u teoriji brojeva, algebri, geometriji (Gausov algoritam, Gausova konstanta, Gausova krivina, Gaus-Krigerova projekcija). Smatra se jednim od najvećih matematičara svih vremena. 1789. Džordž Vašington izabran je za prvog predsednika SAD. Nakon dva predsednička mandata, u septembru 1796. godine uputio je američkom narodu oproštajnu poruku i povukao se na svoje imanje. 1803. SAD su od Napoleona Bonaparte, za 15 miliona dolara kupile Luizijanu, koja je istog dana 1812. i formalno ušla u sastav američke države kao njena 18. članica. 1804. U borbama u Surinamu Britanci su prvi put upotrebili šrapnel, nazvan po izumitelju Henriju Šrapnelu. 1870. Rođen je austrijski kompozitor mađarskog porekla Franc Lehar, najznačajniji predstavnik bečke operete u prvoj polovini 20. veka ("Vesela udovica", "Zemlja smeška"). 1883. Umro je francuski slikar Eduar Mane, jedan od začetnika impresionizma ("Doručak na travi", "Bal u Foli-Beržeru", "Balkon", "Olimpija"). 1883. Rođen je češki pisac Jaroslav Hašek, autor romana "Doživljaji dobrog vojnika Švejka". 1893. Rođen je Joahim fon Ribentrop, šef diplomatije nacističke Nemačke. Međunarodni sud u Nirnbergu osudio ga je na smrt zbog zločina u Drugom svetskom ratu. Smrtna kazna vešanjem izvršena je 1946. 1895. Svečano je otvorena Prva internacionalna izložba u Veneciji, koja je vremenom postala najveća smotra savremene likovne umetnosti u svetu, poznata kao Venecijanski bijenale. 1900. Havaji su postali sastavni deo SAD. 1909. Rođena je holandska kraljica Julijana. Kraljica je postala 1948, a 1980. je abdicirala u korist starije kćerke Beatrise. 1915. U Parizu je osnovan Jugoslovenski odbor, organizacija srpskih, hrvatskih i slovenačkih političkih emigranata iz Austro-Ugarske koja je u vreme Prvog svetskog rata vodila akcije za oslobađanje južnoslovenskih zemalja od Austro-Ugarske i za njihovo ujedinjenje sa Srbijom i Crnom Gorom. 1934. Austrija je donela novi ustav kojim je ozakonjena diktatura kancelara Engelberta Dolfusa. 1941. Nezavisna Država Hrvatska donela je zakon o rasnoj pripadnosti na osnovu kojeg su počeli progoni Srba, Jevreja i Roma. 1945. Adolf Hitler i njegova ljubavnica Eva Braun izvršili su samoubistvo u podzemnom bunkeru u Berlinu. Ruske trupe ušle su u centar Berlina, osvojile Rajhstag i druge državne institucije, dok su savezničke trupe osvojile Minhen, a francuske ušle u Austriju. 1945. Jugoslovenska vojska oslobodila je u Drugom svetskom ratu ustaški logor Jasenovac. 1953. U Beogradu je za posetioce otvoren Železnički muzej, prvi takav muzej u Jugoslaviji, osnovan u februaru 1950. 1973. Predsednik SAD Ričard Nikson prihvatio je odgovornost za prisluškivanje stranačkih protivnika u Votergejtu 1972, što je dovelo do njegove ostavke u avgustu 1974. godine. 1975. Padom Sajgona, u koji su ušle snage Severnog Vijetnama, okončan je vijetnamski rat. U tridesetgodišnjem ratu poginulo je oko 58.000 Amerikanaca i tri miliona Vijetnamaca, od kojih dva miliona civila. 1989. Umro je italijanski filmski režiser Serđo Leone, autor "špageti" vesterna ("Za šaku dolara", "Zovem se Niko", "Bilo jednom na Divljem zapadu", "Dogodilo se u Americi"). 1991. U ciklonu u Bangladešu je poginulo najmanje 125.000 ljudi. 1995. Predsednik SAD Bil Klinton naložio je prekid trgovine s Iranom i zabranio investicije u tu zemlju, optuživši Teheran da podržava međunarodni terorizam. 1999. U vazdušnim napadima NATO na SR Jugoslaviju pogođene su zgrade Ministarstva odbrane i Generalštaba Vojske Jugoslavije u užem centru Beograda. 2000. Preminuo bivši premijer Danske Pol Hartling, koji je 1978.godine postao Visoki komesar UN za izbeglice, a 1981. dobio Nobelovu nagradu za mir. 2002. Predsednik Zimbabvea Robert Mugabe proglasio je vanredno stanje u zemlji zbog velike nestašice hrane koja je dovela hiljade stanovnika na ivicu gladi. Kriza sa hranom nastupila je usled suše, ali i zbog zatvaranja farmi koje su držali belci. 2003. SAD, Rusija, Evropska unija i UN zvanično su objavile "mapu" za mirovno pregovore Izraela i Palestine, koji bi trebalo da dovedu do stvaranja nezavisne palestinske države 2005. 2005. Na jugu Iraka međunarodni istražitelji su otkrili masovnu grobnicu sa 1.500 tela, za koju se veruje da su većinom ubijeni Kurdi, koji su tokom 80-tih godina prošlog veka, u vreme režima Sadama Huseina, bili primorani da napuste svoje domove na severu zemlje.\n1519. Umro je Leonardo da Vinči, italijanski vajar, naučnik i slikar, "uomo universale" italijanske renesanse kojeg istoričari umetnosti svrstavaju u najveće genije ljudskog roda. Njegova dela "Mona Liza" i "Poslednja večera" spadaju među najčuvenije slike na svetu. "Traktat o slikarstvu" (u prevodu objavljen u Beogradu 1953.) koji sadrži njegova zapažanja, zaključke i pouke o slikanju, perspektivi, svetlosti i boji, značajan je doprinos nauci o umetnosti. 1567. Umro je dubrovački renesansni pesnik i dramski pisac Marin Držić, autor "Dundo Maroja" i "Novele od Stanca". 1660. Rođen je Pjetro Alesandro Gaspare Skarlati, italijanski kompozitor opera i crkvenih kompozicija. 1729. Rođena je ruska carica nemačkog porekla Katarina II Aleksejevna. Caricom ju je 1762. proglasila dvorska garda nakon što je u zaveri ubijen njen muž Petar III. Pod uticajem francuskih prosvetitelja Voltera i Didroa, sprovela je značajne reforme ruskog društva u duhu prosvećenog apsolutizma. 1852. Rođen je srpski novinar, pisac i političar Pera Todorović, jedan od osnivača Narodne radikalne stranke. 1857. Umro je francuski pisac Alfred de Mise ("Noći","Pismo Lamartinu", "Ispovest jednog deteta ovog veka"). 1860. U Budimpešti je rođen Teodor Hercl, vođai osnivač cionističkog pokreta, autor dela "Jevrejska država" (1896). 1885. Belgijski kralj Leopold II proglasio se kraljem nove Slobodne države Kongo. 1892. Rođen je nemački pilot Manfred fon Rihthofen, "Crveni baron", najslavniji nemački avijatičar u Prvom svetskom ratu. Tokom rata oborio je više od 80 aviona. Poginuo je u jednoj od vazdušnih bitaka u aprilu 1918. 1892. Umro je nemački hemičar August Vilhelm fon Hofman, osnivač moderne industrije anilinskih boja iz katrana kamenog uglja. 1903. Rođen je američki pedijatar Bendžamin Meklejn Spok, autor bestselera "Saveti zdravog razuma o odgajanju beba i dece" (1946). 1904. Rođen je američki pevač i filmski glumac Hari Lilis "Bing" Krozbi, rekorder po broju snimljenih ploča, dobitnik Oskara za film "Idući svojim putem". 1933. Nemački kancelar Adolf Hitler je ukinuo sindikate. 1945. Sovjetske trupe osvojile su Berlin u Drugom svetskom ratu. 1951. Savet Evrope prihvatio je Nemačku kao punopravnog člana. 1953. Kralj Husein zvanično je postao kralj Jordana. U Iraku, kralj Fejsal II preuzeo je vlast. 1957. Umro je američki političar, senator Džozef Mekarti, vođa antikomunističke kampanje u SAD početkom pedesetih godina. 1960. Izvršena je smrtna kazna nad Amerikancem Kerilom Česmenom, osuđenom za otmicu i silovanje. Čekajući izvršenje presude, koje je osam puta odlagano zahvaljujući upornoj i veštoj odbrani, u zatvoru je napisao tri knjige koje su postale bestseleri. 1965. Stavljen je u upotrebu prvi komunikacioni satelit za prenos televizijske slike. 1967. U Stokholmu je počeo da radi međunarodni sud za ratne zločine Bertranda Rasela, koji je kasnije presudio da su SAD krive za agresiju na Vijetnam. 1990. Afrički nacionalni kongres Nelsona Mandele i vlada Južne Afrike otpočeli su razgovore u Kejptaunu o okončanju vlasti bele manjine u toj zemlji. Istog dana 1994. Mandela i njegov Afrički nacionalni kongres pobedili su na izborima u Južnoj Africi. 1993. U Atini, predsednik Republike Srpske Radovan Karadžić potpisao je Vens-Ovenov mirovni plan za Bosnu pod uslovom da ga prihvati Skupština RS. Skupština je kasnije odbacila plan, ocenivši da su mape razgraničenja s bosanskim Muslimanima i Hrvatima krajnje nepovoljne za Srbe u Bosni, a bosanski rat je nastavljen. 1995. Šest osoba je poginulo, a 176 ranjeno kada su projektili krajiških Srba pogodili centar Zagreba. 1999. Avijacija NATO-a, u napadima na SR Jugoslaviju, upotrebila je grafitne bombe koje su izazvale raspad elektroenergetskog sistema u Srbiji. Oko 70 odsto teritorije Srbije ostalo je u mraku. 2000. U Sijera Leoneu pobunjenici Ujedinjenog revolucionarnog fronta zarobili su 500 pripadnika mirovnih snaga UN. Zatvorenici su u narednom periodu puštani u manjim grupama, a 15. jula, nakon vojne intervencije mirovnih snaga, konačno su svi oslobođeni. 2001. Bivši pripadnik Kju Kluks Klana, Tomas Blanton, osuđen je na doživotnu robiju zbog postavljanja bombe u crkvi u Birmingemu, u američkoj državi Alabama, 1963. koja je za posledicu imala smrt četiri crne devojčice. 2003. Američki predsednik Džordž Buš saopštio je da je glavni deo borbenih operacija u Iraku završen, čime je zvanično okončan rat u Iraku. 2004. Milorad Ulemek "Legija", bivši komandant Jedinica za specijalne operacije (JSO) i prvooptuženi za ubistvo srpskog premijera Zorana Đinđića, predao se beogradskoj policiji nakon 14 meseci skrivanja.